Diari Oficial de la Generalitat Valenciana


Sumari del DOGV 2906, del 10-01-1997 (1997/816044)

RESOLUCIÓ de 9 de desembre de 1996, del president de l'Institut de la Mitjana i Petita Indústria de la Generalitat Valenciana (IMPIVA), entitat adscrita a la Conselleria d'Indústria i Comerç, per la qual es convoquen ajudes en matèria d'infraestructures tecnològiques, qualitat, medi ambient, formació, creació d'empreses, cooperació i energia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2906

Data del DOGV
:   10-01-1997

Secció del DOGV
:   ALTRES DISPOSICIONS

Número del document
:   1997/816044


Data del document
:   09-12-1996

Organisme emissor
:   Conselleria d'Indústria i Comerç

Tipus de document
:   Resolució

Correcció d'errades

RESOLUCIÓ de 9 de desembre de 1996, del president de l'Institut de la Mitjana i Petita Indústria de la Generalitat Valenciana (IMPIVA), entitat adscrita a la Conselleria d'Indústria i Comerç, per la qual es convoquen ajudes en matèria d'infraestructures tecnològiques, qualitat, medi ambient, formació, creació d'empreses, cooperació i energia.  
El procés de liberalització i internacionalització de l'economia mundial que ha tingut lloc en els darrers anys s'ha traduït en uns mercats cada vegada més oberts i per tant més competitius.   
Hui dia, la llibertat de moviment de mercaderies, capitals i tecnologies és ja una realitat que està canviant radicalment els paràmetres de referència, no sols del comerç internacional sinó també de l'activitat productiva a escala mundial, en permetre que les empreses puguen triar sense pràcticament cap restricció la ubicació més convenient per al desenvolupament de les seues activitats.  
La política de promoció industrial, si vol ser realment efectiva ha d'adaptar-se a aquest nou escenari, convertint la millora de la competitivitat del sistema productiu en l'eix central de la seua actuació.  
La Generalitat Valenciana, conscient d'això, posa a disposició de les nostres petites i mitjanes empreses un conjunt de plans que pretenen millorar la competitivitat de la nostra indústria mitjançant l'increment de les infraestructures de recursos tecnològics de la Comunitat Valenciana, la millora de la qualificació del capital humà, el foment de la creació d'empreses que possibilite un augment del potencial innovador i una major diversificació de la indústria, i l'estímul envers una major obertura i interrelació de les empreses valencianes tant a escala nacional com internacional, facilitant la utilització de diferents fórmules de cooperació i internacionalització.  
Atenent el que s'ha exposat, resolc:  
Article 1. Objecte i àmbit  
Líobjecte d'aquesta resolució és convocar i regular, de conformitat amb l'Ordre de 13 de gener de 1995, de la Conselleria d'Indústria i Comerç, i d'acord amb les consignacions que per a l'IMPIVA establisca la Llei de Pressupostos de la Generalitat Valenciana per a l'exercici 1997, la concessió d'ajudes en les següents matèries:  
- Foment de la I+D, la innovació i la diversificació industrial.  
- Inversió industrial.  
- Protecció del medi ambient.  
- Estalvi energètic, diversificació i energies renovables  
Article 2. Plans d'actuació i accions susceptibles de suport  
1. Les ajudes es concediran en el marc dels següents plans:  
- Pla d'Infraestructura Tecnològica.  
- Pla de Qualitat i Producte Industrial.  
- Pla Industrial de Millora del Medi Ambient.  
- Pla de Formació i Desenvolupament.  
- Pla de Creació d'Empreses.  
- Pla de Cooperació Transnacional i Empresarial.  
- Pla de Diversificació i Estalvi Energètic.  
2. Les bases dels programes integrants dels esmentats plans es troben en l'annex l d'aquesta resolució.  
3. Les ajudes previstes en aquesta resolució es materialitzaran mitjançant:  
- Subvencions.  
- Avals financers a través d'entitats col·laboradores.  
Article 3. Beneficiaris de les ajudes  
Depenent del que s'estableix en els diferents programes indicats en l'annex I, podran acollir-se a aquestes ajudes els projectes presentats per empreses, professionals, particulars, universitats, associacions d'investigació i entitats i institucions sense fi de lucre, que desenvolupen alguna activitat de les previstes en l'annex III d'aquesta resolució. Excepcionalment podran considerar-se altres activitats o serveis relacionats amb la indústria no inclosos en l'esmentat annex.  
A efectes d'aquesta resolució, es considerarà petita i mitjana empresa, la unitat econòmica amb personalitat física o jurídica que reunisca els següents requisits:  
- Que ocupe menys de 250 persones.  
- Que tinga un volum de negocis anual no superior a 78.896.982 d'ecus, o bé un balanç general no superior a 01.760.007 d'ecus.  
- I que complisca el criteri d'independència, tot entenent per empreses independents aquelles en les quals el 25% o més del capital o dels drets de vot no pertanya a una altra empresa, o conjuntament a diverses empreses que no responguen a la definició de PIME o de petita empresa, segons el cas. Aquest llindar podrà superar-se en els casos següents:  
- Si l'empresa pertany a societats públiques de participació, societats de capital risc o inversors institucionals, sempre que aquests no exercisquen, individualment o conjuntament, cap control sobre l'empresa.   
- Si el capital està distribuït de manera que no és possible determinar qui el posseeix i si l'empresa declara que pot legítimament presumir que el 25% o més del seu capital no pertany a una altra empresa o conjuntament a diverses empreses que no responguen a la definició de PIME o de petita empresa, segons el cas.  
Així mateix, quan calga per a l'aplicació dels programes distingir entre petites empreses i mitjanes empreses, es considerarà petita empresa aquella unitat econòmica que reunisca els següents requisits:  
- Que ocupe menys de 50 persones.  
- Que tinga un volum de negocis anual no superior a 7.000.000 d'ecus o un balanç general no superior a 5.000.000 ecus.  
- I que complisca el criteri d'independència definit més amunt.  
Article 4. Presentació de sol·licituds i termini  
1. Les sol·licituds, acompanyades de la documentació expressada en l'annex II.A, hauran de formalitzar-se segons els models que es proporcionaran a l'IMPIVA (plaça de l'Ajuntament, 6, València), als serveis territorials d'Indústria i Energia d'Alacant (carrer de Churruca, 29) i de Castelló de la Plana (carrer de Cavallers, 8), com també a les delegacions de l'IMPIVA a Alacant (avinguda Esportista Hermanos Torres, s/n, Albufereta de Sant Joan) i Castelló de la Plana (avinguda del Mar, s/n). Una vegada emplenades, les sol·licituds podran presentar-se a qualsevol d'aquestes adreces, o en les formes previstes en l'article 38.4. de la Llei 30/1992, de Règim Jurídic de les Administracions Públiques i del Procediment Administratiu Comú.  
2. Les sol·licituds s'hauran de presentar abans de la realització del projecte, amb les següents excepcions:  
- Sol·licituds presentades per entitats sense fi de lucre.  
- Aquells projectes que promoguen la utilització d'energia solar tèrmica, fotovoltaica i eòlica emmarcats en el Programa d'Energies Renovables; en aquest cas es podran presentar les sol·licituds fins a tres mesos després de la data d'acabament del projecte.  
- Les sol·licituds presentades en el marc del Programa de Suport a la Creació d'Empreses mitjançant Avals Financers, en els termes especificats en les bases del programa.  
3. El termini de presentació de sol·licituds començarà l'endemà de la publicació d'aquesta disposició en el Diari Oficial de la Generalitat Valenciana, amb les excepcions establides en la disposició transitòria d'aquesta resolució.  
Per al Programa d'Assistència a Fires Tecnològiques en l'Estranger, els sol·licitants podran optar per presentar tota la documentació una vegada efectuat el viatge, i es fixarà un termini màxim de 30 dies des de la data d'inici de la fira, tant per completar la documentació com per presentar l'expedient complet.  
4. Aquesta convocatòria acabarà el 14 de febrer de 1997 llevat que s'especifique un altre termini en les bases dels programes (annex I).  
5. Els projectes podran tenir una durada superior a l'exercici pressupostari, sempre que així ho requerisquen i ho admeta la corresponent comissió d'avaluació. Quan tinguen aquest caràcter es presentaran en cada exercici sol·licituds independents condicionades a l'existència d'un programa d'ajudes que empare les accions i a la disponibilitat pressupostària de l'IMPIVA. Per a aquests projectes podran considerar-se com a costos elegibles els produïts des de l'acabament del termini de justificació de l'exercici anterior.  
6. A fi de potenciar la consecució dels objectius d'aquesta resolució, l'IMPIVA podrà traslladar les sol·licituds a d'altres programes o convocatòries d'ajudes.   
Article 5. Criteris d'avaluació de les sol·licituds  
Els criteris que amb caràcter general es consideraran per a l'avaluació dels projectes i serviran de base per a l'elaboració de barems són:  
- Qualitats del projecte.  
- Viabilitat economicofinancera.  
- Característiques del sol·licitant i de l'entitat col·laboradora, si s'escau.  
- Adequació a les línies de la política industrial de la Generalitat Valenciana.  
Article 6. Resolució de la concessió d'ajudes  
1. L'IMPIVA podrà sol·licitar a l'interessat que comparega personalment o que aporte els documents o la informació que considere necessària per a l'estudi, la supervisió, la certificació o la inspecció del projecte.  
2. Per a l'avaluació dels projectes presentats es constituiran comissions d'avaluació nomenades pel director general de l'IMPIVA que tindran com a funció principal l'aprovació de barems dels diferents programes, d'acord amb els criteris de valoració establits, i l'avaluació de les sol·licituds. Vista l'acta de la comissió d'avaluació, el director general de l'IMPIVA elevarà proposta al president de l'IMPIVA, qui resoldrà l'adjudicació de les ajudes, on es fixarà expressament la quantia, i incorporarà, si s'escau, les condicions, obligacions i determinacions accessòries a què s'haja d'ajustar el beneficiari. La resolució dictada pel president posarà fi a la via administrativa.  
Pel que fa a l'avaluació dels projectes presentats al Programa de Suport a la Creació d'Empreses mitjançant Avals Financers s'ajustarà al que dispose el conveni de col·laboració subscrit entre l'IMPIVA i la Societat de Garantia Recíproca de la Comunitat Valenciana el 6 d'octubre de 1994, a les possibles modificacions.   
3. L'avaluació tecnicoeconòmica dels projectes presentats podrà ser objecte d'assessorament extern.  
4. Per a executar la política industrial de la Generalitat Valenciana, l'IMPIVA es reserva el dret a subscriure convenis de col·laboració amb altres entitats o institucions al llarg de l'exercici a càrrec de la dotació pressupostària existent.  
5. El termini màxim per a resoldre les sol·licituds serà de tres mesos comptadors des de l'acabament del termini de presentació d'aquestes. Si la documentació exigida en cada programa no estiguera completa, el termini es computarà des de l'endemà de la correcta presentació d'aquesta. Transcorregut el termini sense que s'hi haja dictat resolució, s'entendrà desestimada la sol·licitud de concessió d'ajuda, en els termes previstos en els articles 43 i 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 7. Import de les ajudes. Acumulació  
Exceptuant el que disposa el Programa de Creació d'Empreses mitjançant Avals Financers, l'import de l'ajuda per projecte es calcularà fixant-ne un percentatge -d'acord amb les disponibilitats pressupostàries- sobre la base incentivable composta per la suma dels costos elegibles, tot entenent-hi aquelles despeses i/o inversions vinculades al projecte que són acceptades pel programa corresponent.  
2. L'import màxim d'ajuda s'estableix en els programes que figuren en l'annex l.  
3. Quan el projecte objecte de subvenció incloga dos o més camps, la quantia de l'ajuda es determinarà mitjançant una avaluació precisa de la part corresponent a cadascun dels camps. Cap projecte acollit a aquesta resolució podrà rebre altres ajudes, llevat de les que una vegada acumulades a la concedida, després de l'autorització prèvia de l'òrgan competent per a la concessió, no superen el límit màxim establit per a cada cas en els diferents règims d'ajuda.  
En tot cas, es respectaran les normes sobre acumulació d'ajudes de finalitats diferents, com també les relatives a determinats sectors agrícoles i industrials. De la mateixa manera, es tindrà en compte el principi que una mateixa despesa no podrà beneficiar-se simultàniament de més d'un fons estructural, i aquests fons seran incompatibles amb els fons de cohesió.  
4. El beneficiari haurà de comunicar, en qualsevol moment de la vigència de l'expedient, altres ajudes públiques que haguera obtingut o sol·licitat per al mateix projecte.  
Article 8. Control de les accions. Mesures de garantia i inspecció  
1. L'IMPIVA, per ell mateix o a través de l'òrgan o l'entitat que designe, podrà en tot moment efectuar totes les accions de comprovació i verificació de la inversió o realització de l'actuació objecte d'ajuda que considere necessàries, sense perjudici de les portades a terme per les unitats del Fons Europeu de Desenvolupament Regional (FEDER) i del Fons Social Europeu (FSE).  
2. Així mateix el beneficiari estarà obligat a sotmetre's a les actuacions de control financer de la Intervenció General pel que fa a les subvencions o ajudes concedides.  
Article 9. Obligacions del beneficiari. Liquidació de les ajudes  
La comunicació de la concessió d'ajudes i la consegüent tramitació del pagament d'aquestes comportarà el compliment per part dels beneficiaris de les obligacions establides en l'annex II.B, que de manera genèrica consisteixen a justificar la realització del projecte objecte de subvenció i a acreditar que s'està al corrent de les obligacions tributàries amb la hisenda pública i davant la Seguretat Social, amb data límit 4 de novembre de 1997.  
Article 10. Pagament avançat de les ajudes  
1. L'IMPIVA podrà avançar el pagament de l'ajuda després de la presentació prèvia per part del beneficiari d'un aval bancari per la quantia avançada, constituït d'acord amb la normativa vigent, als serveis territorials de la Conselleria d'Economia i Hisenda.  
2. Els percentatges d'ajuda avançada podran ser, amb caràcter general, del 15% per a les transferències de capital (inversions) i del 40% per a les transferències corrents (despeses), sense perjudici de la modificació a l'alça que poguera aprovar-se per acord del Govern Valencià.  
Article 11. Incidències  
1. L'alteració d'alguna de les característiques del projecte aprovat com l'incompliment de condicions i terminis establits en la resolució, la no-execució parcial de la inversió, la falta de justificació de les despeses efectivament efectuades i la concessió amb posterioritat a la presentació de la sol·licitud d'altres ajudes públiques que en conjunt excedisquen els límits establits, podrà donar lloc a la minoració de la subvenció concedida.  
2. L'incompliment per part del beneficiari de qualsevol dels requisits, condicions i d'altres circumstàncies que originaren l'atorgament de l'ajuda, la variació de la finalitat de l'actuació o la falta de justificació de la realització del projecte, originarà a la incoació del corresponent expedient que podrà acabar, si s'escau, amb la revocació de la subvenció i l'obligació de reintegrar les ajudes percebudes. En la tramitació del procediment es garantirà el dret de l'interessat a l'audiència.  
3. Es delega en el director general de l'IMPIVA la resolució de les incidències que es produïsquen amb anterioritat o posterioritat a la concessió de les ajudes, com també la incoació i resolució dels expedients de revocació i minoració per les causes legalment establides.  
Article 12. Normativa aplicable  
Les ajudes previstes en aquesta resolució es concediran en el marc del que disposen l'Ordre de 13 de gener de 1995 de la Conselleria d'Indústria i Comerç sobre concessió d'ajudes en matèria d'indústria i energia, la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, la Llei de Pressupostos de la Generalitat Valenciana per a 1997, i la resta de la normativa que hi siga d'aplicació.  
La concessió de les ajudes previstes en aquesta resolució queda sotmesa al compliment del que disposa l'article 93.3 del Tractat Constitutiu de la Unió Europea.  
DISPOSICIONS ADDICIONALS  
Primera  
D'acord amb el que establisca la Llei de Pressupostos de la Generalitat Valenciana per a l'exercici 1997, es donarà publicitat de les línies de crèdit i l'import global màxim destinat per a la concessió de les ajudes previstes en aquesta disposició.  
Segona   
Les ajudes descrites tenen el finançament del Fons Europeu de Desenvolupament Regional (FEDER) i del Fons Social Europeu (FSE) a través del Programa Operatiu de la Comunitat Valenciana 1994-1999, i de les iniciatives comunitàries RETEX i ADAPT, com també d'altres possibles fons, tot sent d'aplicació les disposicions que els regulen i la normativa europea sobre ajudes d'estat.  
Tercera  
En tot el que fa referència a presentació de sol·licituds, avaluació de projectes, resolució i justificació de les ajudes del Programa de Suport a la Creació d'Empreses mitjançant Avals Financers, s'ajustarà al que disposa el Conveni de Col·laboració subscrit el 6 d'octubre de 1994 entre l'IMPIVA i la Societat de Garantia Recíproca de la Comunitat Valenciana.  
Quarta  
No caldrà aportar la documentació administrativa indicada en l'annex II.A que ja estiga en poder de l'IMPIVA per haver-se presentat en l'anterior convocatòria o en aquesta per a un altre programa -fent constar aquest punt en la sol·licitud-, per a la qual cosa el sol·licitant haurà d'aportar un certificat on s'indicarà que la personalitat jurídica o el representant legal de l' empresa no han experimentat variacions.  
En els supòsits d'impossibilitat material d'obtenir un document, l'IMPIVA podrà demanar-ne al sol·licitant la presentació o, si no fóra possible, l'acreditació per uns altres mitjans dels requisits a què es refereix el document.  
DISPOSICIÓ TRANSITÒRIA  
S'admetran a tràmit les sol·licituds presentades amb posterioritat a la data d'acabament de la convocatòria anterior dels programes de l'exercici 1996 l'objecte de sol·licitud dels quals puga emmarcar-se en alguna de les actuacions previstes en aquesta resolució.  
DISPOSICIÓ FINAL  
Única  
Síautoritza el director general de l'IMPIVA perquè dicte les resolucions que calga per al desenvolupament, l'eficàcia i l'execució d'aquesta resolució.  
València, 9 de desembre de 1996.- El president de l'IMPIVA: Diego Such Pérez.  
ANNEX I  
Pla d'Infraestructura Tecnològica  
Programa d'Instituts Tecnològics  
OBJECTIU GENERAL  
Donar suport als instituts tecnològics (associacions industrials i d'investigació sorgides com a conseqüència de la col·laboració entre la Generalitat Valenciana i les indústries del sector corresponent) per a afavorir la competitivitat de les indústries mitjançant la modernització tecnològica i la diversificació de les seues activitats.  
ACTUACIONS SUSCEPTIBLES DE SUPORT  
Realització per part dels instituts tecnològics de projectes d'activitats innovadores i prestació de serveis tècnics a empreses. Amb caràcter particular es donarà suport a les següents activitats:  
- Tecnologia: transferència i I+D.  
- Assessorament tècnic i informació.  
- Promoció de la qualitat industrial.  
- Promoció del disseny.  
- Desenvolupament de plantes experimentals de noves tecnologies.  
- Promoció de la cooperació entre empreses.  
- Realització d'activitats de formació per a la indústria.  
Tant per a ampliacions de les instal·lacions com per a la creació de noves unitats tècniques dels instituts tecnològics en funcionament o en els de nova creació, l'IMPIVA podrà encarregar-se directament de la compra dels terrenys i de la construcció dels edificis.   
BENEFICIARIS  
Instituts tecnològics constituïts que tinguen la seu central, els laboratoris principals, o almenys els centres de decisió a la Comunitat Valenciana, entre les finalitats dels quals estiguen les de donar suport a la millora tecnològica, productiva i de gestió dels sectors industrials, com també la seua modernització i diversificació.  
A més dels ja constituïts, l'IMPIVA podrà continuar donant suport a la iniciativa de constitució, en col·laboració amb empreses i universitats, de nous instituts tecnològics les finalitats dels quals siguen beneficioses per a la Comunitat Valenciana.   
AJUDES  
Fins al 100% sobre els costos elegibles.  
COSTOS ELEGIBLES  
- Despeses de personal associades a projectes de l'institut.  
- Altres despeses de funcionament de l'institut associades a projectes.  
- Despeses en serveis exteriors associades a projectes de l'institut.  
- Inversions en instal·lacions, obra civil, enginyeria.  
- Inversions en maquinària, equips de laboratori i equips de producció destinats a actuacions d'investigació, formació o demostració.  
CRITERIS DE VALORACIÓ  
A. Qualitat del projecte:  
- Relació entre el cost del projecte i la capacitat de l'institut per a captar recursos econòmics de les empreses amb les quals es treballa.  
- Impacte de les actuacions amb vista a la modernització i diversificació del teixit industrial de la Comunitat Valenciana.  
- Capacitat de generar activitat econòmica en les empreses.  
- Nombre d'empreses afectades i potencial econòmic d'aquestes.  
- Possibilitats de propiciar inversions i ocupació en el sector industrial de la Comunitat Valenciana.  
- Efecte sobre els sectors auxiliars o complementaris el desenvolupament dels quals interesse potenciar.  
- Efectes sobre el nivell de coneixement dels diversos sectors industrials i en particular sobre el sostre de les tecnologies disponibles.  
B. Viabilitat economicofinancera:  
- Evolució del balanç i comptes de resultats anuals.  
- Resultats de les auditories que es practiquen.  
- Recursos propis obtinguts per l'institut: quotes per prestació de serveis de les empreses i facturació.  
C. Característiques de l'entitat:  
- Indicadors de gestió.  
- Antiguitat de funcionament de l'institut.   
- Ampliació de la capacitat d'oferir serveis de la mateixa entitat (nous departaments, plantes pilot, constitució de delegacions o unitats tècniques) i la millora del nivell dels recursos humans.  
D. Adequació a les línies de la política industrial de la Generalitat Valenciana.  
TERMINI DE SOL·LICITUD  
Podran presentar-se sol·licituds per a aquest programa fins al 14 de febrer de 1997.  
ALTRES  
La col·laboració de l'IMPIVA amb els instituts tecnològics queda reflectida en un conveni marc de col·laboració que es signa una vegada es constitueix una nova entitat. Anualment s'establirà un conveni singular de col·laboració on es detallaran els projectes i les actuacions que cal realitzar amb el suport administratiu i de personal i, si escau, les inversions necessàries per a realitzar-los. En aquest conveni singular es definirà el cost total de cada projecte i l'aportació sol·licitada a l'IMPIVA per al finançament de cada cost elegible. En els casos que l'IMPIVA concerte la realització, l'organització, la promoció o la gestió d'algun projecte o activitat preferent amb un institut tecnològic, l'IMPIVA podrà assumir al 100% dels costos que se'n deriven.  
Programa de Centres Europeus d'Empreses Innovadores  
OBJECTIU GENERAL  
Donar suport al centres europeus d'empreses innovadores, impulsats per la Generalitat Valenciana a través de l'IMPIVA en les actuacions com a incubadores d'iniciatives empresarials de caràcter innovador, tant si es tracta de crear una nova empresa com de posar en marxa un nou projecte per part d'empreses ja existents.  
ACTUACIONS SUSCEPTIBLES DE SUPORT  
- Assessorament per a la creació d'empreses innovadores.  
- Activitats relacionades amb l'oferta de serveis i locals a les noves empreses que s'instal·len en un CEEI.  
- Realització d'activitats de formació per a emprenedors.  
BENEFICIARIS  
Centres europeus d'empreses innovadores de la Comunitat Valenciana, creats o en fase de creació.  
AJUDES  
Fins al 100% dels costos elegibles.  
COSTOS ELEGIBLES  
- Despeses de personal del CEEI.  
- Altres despeses de funcionament del CEEI associades al desenvolupament de les activitats abans esmentades.  
- Despeses en serveis exteriors associades a les activitats del CEEI.  
- Inversions en instal·lacions, obra civil i enginyeria.  
L'IMPIVA es podrà encarregar directament de la compra dels terrenys i la construcció dels edificis destinats als centres europeus d'empreses innovadores, com també de l'equipament.  
CRITERIS DE VALORACIÓ  
A. Qualitat del projecte. Es valorarà la necessitat dels recursos per a la realització, el desenvolupament i millora dels projectes i dels serveis que ofereixen els centres europeus d'empreses innovadores, per a la promoció d'aquests, com també per a la millora del nivell dels recursos humans i la connexió amb les institucions públiques o privades que puguen fomentar la creació d'empreses innovadores i, consegüentment, la creació d'ocupació.  
B. Viabilitat economicofinancera:  
- Evolució dels balanços i comptes de resultats anuals.   
- Resultats de les auditories.  
C. Característiques de l'entitat. Indicadors de gestió.  
D. Adequació a les línies de la política industrial de la Generalitat Valenciana.  
TERMINI DE SOL·LICITUD  
Podran presentar-se sol·licituds per a aquest programa fins al 14 de febrer de 1997.  
ALTRES  
La col·laboració de l'IMPIVA amb els diferents centres europeus d'empreses innovadores s'estructurarà en tots els casos mitjançant convenis de col·laboració on es detallaran els projectes i les actuacions que cal realitzar; el pressupost total necessari per portar-les a terme i l'aportació sol·licitada a l'IMPIVA desglossada segons els costos elegibles i la resta de fonts de finançament.  
Programa d'Entitats de Suport a la Innovació  
OBJECTIU GENERAL  
Donar suport a projectes d'entitats sense fi de lucre, públiques o privades, que contribuïsquen a millorar el nivell tecnològic de les empreses en general de la Comunitat Valenciana o d'un sector, província o comarca en particular.  
ACTUACIONS SUSCEPTIBLES DE SUPORT  
- Realització d'estudis i investigació aplicats.  
- Activitats de divulgació, formació i informació.  
- Desenvolupament d'infraestructures de suport a la innovació.  
BENEFICIARIS  
Universitats, institucions, fundacions, entitats sense fi de lucre i agents socials.  
AJUDES  
Fins al 100% dels costos elegibles.  
COSTOS ELEGIBLES  
- Cost de serveis externs.  
- Despeses associades al projecte.  
- Cost dels recursos humans.  
- Inversions no productives associades o congruents amb el projecte.  
- Inversions en instal·lacions, obra civil i enginyeria.  
CRITERIS DE VALORACIÓ  
A. Qualitat del projecte: contribució a la modernització, innovació o diversificació del teixit industrial valencià.  
B. Viabilitat economicofinancera del projecte, d'acord amb el grau de participació d'altres fonts de finançament.  
C. EsforÁ econòmic, de gestió i en recursos humans, dedicat per l'entitat proposadora a la matèria objecte del projecte presentat.  
D. Adequació a les línies de política industrial de la Generalitat Valenciana.  
TERMINI DE SOL·LICITUD  
Podran presentar-se sol·licituds per a aquest programa fins al 14 de febrer de 1997.  
ALTRES  
La col·laboració amb l'IMPIVA s'estructurarà mitjançant un conveni marc on s'establirà la cooperació amb l'entitat i posteriorment a través d'un conveni singular on s'especificarà l'actuació concreta que cal portar a terme, o bé mitjançant resolució del president de l'IMPIVA.  
En tots els casos es detallaran les actuacions que cal realitzar amb el suport administratiu i de personal, i es definirà el pressupost total, l'aportació sol·licitada a l'IMPIVA i la resta de fonts de finançament en una memòria o sol·licitud d'ajuda. Posat que per a l'execució total o parcial del projecte hagen d'intervenir professionals o empreses externes, serà imprescindible detallar igualment l'experiència i la capacitat d'aquests per al desenvolupament de l'actuació.  
Pla de Qualitat i Producte Industrial  
Programa de Suport a la Implantació de Sistemes de Garantia de Qualitat  
OBJECTIU GENERAL  
Donar suport a les estratègies de consolidació i ampliació de mercats basades en la qualitat dels productes, resultat de la implantació de sistemes de garantia i de l'adequada gestió dels processos.  
ACTUACIONS SUSCEPTIBLES DE SUPORT  
1. Obtenció de marques d'assegurament de la qualitat d'empreses i de producte:  
1.1 Obtenció del «certificat del sistema de qualitat de l'empresa» d'acord amb les normes SHV 6433 o les UNE equivalents. Excepcionalment podrà considerar-se la certificació davant d'altres sistemes generats per grans empreses o altres organismes, si es justifiquen tant la vàlua del sistema per a garantir la qualitat com la utilitat per al sol·licitant.  
1.2 Obtenció del «Certificat del producte» d'acord amb les normes emeses per organismes de normalització i certificació.  
1.3 Obtenció de marques de qualitat del producte reglamentades i de prestigi.  
1.4 Accions complementüries:  
1.4.1 Formació del personal de l'empresa implicat en l'actuació.  
1.4.2 Adquisició de programari, equipament informàtic i de control de qualitat necessari per al desenvolupament de les condicions establides en la certificació o marca de qualitat.  
1.4.3 Accions de comunicació centrades en el sistema de garantia de qualitat implantat per a promoure l'empresa i els seus productes davant els clients potencials.  
2. Implantació de sistemes de gestió adreçats a l'obtenció de la qualitat total:  
2.1 Estudi, definició, desenvolupament i implantació en l'empresa de models de gestió, desenvolupats en procediments i models d'actuació que busquen l'optimació en cadascuna de les accions de l'empresa, a través de l'aplicació estructurada i sistemàtica de criteris de decisió basats en la qualitat, buscant, més enllà del certificat o les marques de garantia, l'excel·lència en la gestió i la competitivitat de l'empresa.  
2.2 Accions complementàries:  
2.2.1 Formació del personal de l'empresa implicat en l'actuació  
2.2.2 Adquisició de programari, equipament informàtic i de control de qualitat necessari per al desenvolupament del pla.  
2.2.3 Accions de comunicació basades en la qualitat obtinguda per l'empresa.  
No s'acceptaran en aquesta línia els projectes d'empreses que no estiguen certificades d'acord amb alguna de les normes QVJ 4474 o que presenten un projecte en consultoria i formació el cost del qual no supere els 6.000.000 de pessetes.  
3. Diagnòstic del sistema de qualitat i projectes de millora:  
Realització per consultors externs d'anàlisis del sistema de qualitat de l'empresa per al coneixement de la posició front a sistemes de gestió de processos i productes segons models definits i estructurats.  
BENEFICIARIS  
Empreses industrials radicades a la Comunitat Valenciana dedicades a alguna de les activitats que figuren en la relació de sectors incentivables de l'annex III.  
AJUDES  
Actuacions 1 i 2  
Fins al 50% del cost elegible del projecte pel que fa a consultoria, certificació, marques, laboratoris externs i formació. El límit per a aquest apartat s'estableix en 1.500.000 pessetes per a projectes de l'actuació 1, i 3.000.000 de pessetes per a projectes de l'actuació 2.  
Fins al 25% del cost elegible del projecte en programari, equipament informàtic o de control. El límit per a aquest apartat s'estableix en 1.000.000 de pessetes per a projectes de l'actuació 1, i 2.000.000 de pessetes per a projectes de l'actuació 2.  
Actuació 3  
Fins al 50% del cost elegible del projecte, amb un límit de 250.000 pessetes.  
COSTOS ELEGIBLES  
Actuacions 1 i 2  
- Certificació i marques de qualitat: registre i adquisició del dret d'ús de la marca de certificació de l'empresa o de garantia de qualitat del producte.  
- Serveis externs:   
- Consultoria realitzada per assessories externes per a fer possible el compliment dels requisits de la certificació.  
- Laboratoris d'anàlisi i mesura necessaris per a verificar el compliment de les condicions de la marca de qualitat.  
- Formació externa del personal de l'empresa implicat en l'actuació.  
Equips:  
- Programari i equipament informàtic necessari per al desenvolupament de l'actuació.  
- Equips de laboratori o de línia per a anàlisi, mesura i control d'especificacions (se n'exclouen en qualsevol cas els equips de producció).  
- Pla de comunicació: serveis externs de definició del pla de comunicació específic sobre els resultats del projecte proposat, com també el disseny de suports.  
Actuació 3  
- Despeses de consultors externs.  
- Adquisició de models d'avaluació.  
CRITERIS DE VALORACIÓ  
Actuació 1  
A. Qualitat del projecte en termes de:  
- Abast de l'assegurament sobre processos i productes.  
- Identitat de la marca avaluada pel nivell d'exigències i la transcendència en el mercat.  
- Volum d'impacte social (qualitatiu i quantitatiu) que es pretén aconseguir amb l'acció de promoció.  
- Claredat d'objectius, adequada planificació d'activitats i ajustada assignació de recursos.  
B. Viabilitat economicofinancera del projecte.  
C. Característiques de l'empresa proposadora i identitat de l'empresa consultora que desenvolupa l'assessorament per a la implantació del sistema de qualitat.  
D. Adequació a les línies de la política de promoció industrial de la Generalitat Valenciana.  
Actuació 2  
A. Qualitat del projecte en termes de:  
- Capacitat d'accés a la totalitat de processos i a la implicació en la sistematització de la totalitat d'eines estratègiques utilitzades per l'empresa i que actue com a catalitzador que optime la millora contínua de resultats.  
- Implicació de les persones en la tasca de formació definida en termes d'amplitud tant qualitativa (professional, per a la qualitat, per a l'aplicació de noves tecnologies), com quantitativa, en relació amb la massa salarial bruta de l'empresa (òptim   
 2,5%).  
- Repercussió explícita en la implantació de sistemes de qualitat en altres empreses.  
- Claredat d'objectius, adequada planificació d'activitats i ajustada assignació de recursos  
B. Viabilitat economicofinancera del projecte.  
C. Característiques de l'empresa proposadora i identitat de l'empresa consultora que desenvolupa l'assessorament per a la implantació del sistema de qualitat.  
D. Adequació a les línies de la política de promoció industrial de la Generalitat Valenciana.  
Actuació 3  
A. Qualitat del projecte en termes de:  
- Identitat d'instruments d'avaluació i model d'actuació previst.  
- Significació de l'auditoria: nivell d'implantació i índex de continuïtat en l'empresa.  
B. Viabilitat economicofinancera del projecte.  
C. Característiques de l'empresa proposadora i identitat i capacitat de l'empresa consultora que desenvolupa l'assessorament per a la implantació del sistema de qualitat.  
D. Adequació a les línies de la política de promoció industrial de la Generalitat Valenciana.  
TERMINI DE SOL·LICITUD  
Podran presentar-se sol·licituds per a aquest programa fins al 14 de febrer de 1997.  
ALTRES  
Identitat del consultor  
L'empresa consultora ha d'estar identificada en el Registre de Consultors per a la Gestió de la Qualitat de l'IMPIVA, 1997. Per a això, haurà de presentar un informe d'acord amb el model establit. La comissió d'avaluació del Pla de Qualitat i Producte Industrial qualificarà els auditors d'acord amb els següents criteris:  
- Qualificació i experiència professional de les persones responsables de l'auditoria.  
- Perfil del model operatiu.  
- Antecedents de l'empresa o institució.  
Programa de Suport a la Qualitat en el Producte Industrial. Tècniques de desenvolupament de producte  
OBJECTIU GENERAL   
Millorar l'adaptació dels productes fabricats per la indústria valenciana als mercats, mitjançant la utilització de sistemes de desenvolupament de nous productes i redisseny dels existents que incorporen els coneixements i tècniques de disseny (funcionalitat, ergonomia, moda, estètica, adequació formal, seguretat, prestacions i, en general, adequació a les expectatives del client definit prèviament).  
ACTUACIONS SUSCEPTIBLES DE SUPORT  
Realització de projectes de disseny i desenvolupament de nous productes o millora dels existents.  
BENEFICIARIS   
Empreses industrials radicades a la Comunitat Valenciana, dedicades a alguna de les activitats que figuren en la relació de sectors incentivables de l'annex III.  
AJUDES  
Fins al 50% del cost elegible del projecte pel que fa a consultoria i assessorament extern en general. El límit per a aquest apartat s'estableix en 3.000.000 de pessetes.  
Fins al 25% del cost elegible del projecte en programari, equips de disseny, elements de mesura i anàlisi, prototips i inversions no productives necessàries per al desenvolupament del producte. El límit per a aquest apartat s'estableix en 2.000.000 de pessetes.  
COSTOS ELEGIBLES  
- Serveis externs de consultoria per a auditories, estudis de mercat, definició de característiques de producte, disseny, test de producte.  
- Desenvolupament per empreses externes de maquetes, prototips, models.  
- Costos externs per a realització de proves, homologacions i generació de patents.  
- Programari i equips informàtics de disseny i elements de mesura i anàlisi.  
CRITERIS DE VALORACIÓ   
A. Qualitat del projecte, mesurada a través de:  
- Incidència en la millora dels models de gestió de desenvolupament de producte de l'empresa i l'adequació a les seues necessitats.  
- Claredat d'objectius, adequada planificació d'activitats i ajustada assignació de recursos.  
B. Viabilitat economico-financera amb l'anàlisi de les expectatives de rendibilitat del projecte i la capacitat de l'empresa per a sostenir-lo.  
C. Adequació de l'assessor, capacitat del consultor o equip intern per a la prestació del servei.  
D. Adequació a les línies de la política industrial de la Generalitat Valenciana.  
TERMINI DE SOL·LICITUD  
Podran presentar-se sol·licituds per a aquest programa fins al 14 de febrer de 1997.  
Programa de Suport a la Difusió de la Cultura de la Qualitat  
OBJECTIU GENERAL  
Donar suport a les actuacions orientades a fomentar la cultura de la qualitat que estimulen la incorporació de sistemes de gestió de la qualitat en les empreses de la Comunitat Valenciana.  
ACTUACIONS SUSCEPTIBLES DE SUPORT  
Accions d'investigació, informació, assessorament, promoció i implantació que permeta l'aplicació adaptada a la realitat de l'empresa a la Comunitat Valenciana de criteris i eines de gestió de la qualitat i de les tècniques de desenvolupament de producte.  
A títol orientatiu i no excloent, aquestes accions susceptibles de suport es poden concretar en:  
- Establiment de serveis d'informació i assessorament.  
- Desenvolupament de tècniques i eines adaptades a les necessitats de sectors o col·lectius empresarials. Implantació i foment de l'ús.  
- Prestació de serveis en l'àmbit de la Garantia de la Qualitat i Desenvolupament de Producte. Adquisició de la infraestructura necessària.  
- Realització d'accions promocionals orientades a evidenciar l'avantatge competitiu que aporten la gestió de la qualitat i l'aplicació de les tècniques de desenvolupament de producte.  
 En la concessió de l'ajuda l'IMPIVA podrà establir modificacions sobre el projecte inicialment proposat.  
BENEFICIARIS  
Organismes o institucions sense fi de lucre que tinguen l'àmbit d'actuació a la Comunitat Valenciana, entre les finalitats dels quals estiguen les de donar suport a la millora de la gestió de la qualitat, la millora tecnològica, productiva i de gestió dels sectors industrials, com també la modernització i la diversificació.  
AJUDES  
Fins al 100% del cost elegible del projecte.  
COSTOS ELEGIBLES  
- Recursos humans I formació de les persones (cost de l'assistència a cursos i d'assessors externs en els cursos desenvolupats dins de la institució).  
- Serveis externs: contractació de serveis externs necessaris per a desenvolupar el pla d'acció.  
- Costos de campanyes de comunicació i promoció: edició de documents i altres despeses.  
- Equips necessaris per a la prestació dels serveis.  
- Despeses associades al projecte: altres costos no inclosos en els apartats anteriors i que es justifiquen com a imprescindibles per a la realització del projecte.  
CRITERIS DE VALORACIÓ   
A. Qualitat del projecte, mesurada a través de la capacitat d'impacte en termes de:  
- Finalitat: utilitat de l'acció per a facilitar o induir accions en l'àmbit de la millora de la qualitat en el col·lectiu al qual s'adreça.  
- Aspectes quantitatius: nombre d'empreses sobre les quals s'incideix i sectors industrials als quals interessa.  
- Aspectes qualitatius: significació de la informació tramitada o promoguda, model operatiu de l'actuació i instruments utilitzats.  
- Coherència del projecte: claredat d'objectius, adequada planificació d'activitats i ajustada assignació de recursos.  
B. Viabilitat economicofinancera: disponibilitat de finançar parcialment el projecte per l'entitat proposadora i justificació de la rendibilitat del projecte mesurada a través de la relació entre cost i expectatives d'induir accions de millora.  
C. Característiques d'adequació de proposador.  
D. Adequació a les línies de política de promoció industrial de la Generalitat Valenciana.  
TERMINI DE SOL·LICITUD  
Podran presentar-se sol·licituds per a aquest programa fins al 14 de febrer de 1997.  
Pla Industrial de Millora del Medi Ambient  
Programa d'Adaptació Industrial Mediambiental i Minimització de Residus  
OBJECTIU GENERAL  
Els aspectes mediambientals són un factor de gran importüncia per a la competitivitat de les empreses, sent essencial la compatibilitat entre desenvolupament i medi ambient per a permetre un creixement sostenible de l'activitat d'acord amb la preservació del medi ambient.  
L'objectiu bàsic del programa és facilitar l'adaptació eficient de les indústries de la Comunitat Valenciana al marc jurídic mediambiental a través del suport a les inversions necessàries per a la posada al dia i la correcció de les instal·lacions industrials, a fi de complir o superar les exigències de la normativa vigent, o de minimitzar la generació de contaminants.  
ACTUACIONS SUSCEPTIBLES DE SUPORT  
En general, inversions que facen compatible el desenvolupament de productes amb la incorporació de tecnologies productives netes, com també amb la correcció de determinats abocaments contaminants del medi ambient.  
A títol enunciatiu, no excloent, les accions susceptibles de suport es poden concretar en:  
- Inversions de correcció industrial tant en procés com en final de línia per a adaptar-se o superar les exigències mediambientals de la normativa vigent.  
- Reconversió d'instal·lacions industrials per a la fabricació de productes més nets.  
- Adquisició i instal·lació d'elements correctors de la contaminació destinats a disminuir o depurar les emissions a l'atmosfera de pols, fums i gasos.  
- Instal·lacions per a l'eliminació o el tractament dels residus i efluvis industrials nocius per al medi ambient.  
- Instal·lacions industrials per a la valoració de residus que permeten recuperar i reutilitzar com a matèries primeres les substàncies procedents del fluix de residus.  
- Inversions en sistemes de mesura i control de la contaminació industrial.  
- Inversions industrials encaminades a la millora de la gestió mediambiental.  
- Contractació de serveis d'assessorament que tinguen com a finalitat la realització d'inversions correctores.  
BENEFICIARIS  
Empreses industrials radicades a la Comunitat Valenciana.  
L'activitat d'aquestes haurà de figurar en la relació de sectors incentivables establida en l'annex III.  
AJUDES  
Podran acollir-se a aquest programa les inversions adreÁades al control i la correcció mediambiental, a la minimització i valoració de residus i a la millora de la gestió mediambiental. Les inversions se subvencionaran amb un müxim del 30% del cost elegible del projecte en el cas que aquestes es realitzen a les províncies de Castelló o València i amb un màxim del 50% per a la província d'Alacant. Ambdós percentatges podran incrementar-se en un 10% en el cas que el beneficiari siga una PIME.  
Les ajudes destinades a complir noves normes obligatòries i altres obligacions legals només podran concedir-se a instal·lacions en funcionament des d'almenys dos anys abans de l'entrada en vigor de les noves normes o obligacions.   
L'ajuda màxima per a la tipologia del projecte indicada anteriorment serà de 73.061.792 de pessetes per projecte i any. S'estableix un límit de 25.951.579 de pessetes per a projectes que obtinguen ajudes en dues convocatòries successives.  
La contractació de serveis tècnics d'assessorament podrà beneficiar-se d'una ajuda de fins al 30% del cost elegible del projecte i de fins al 50% quan es tracte d'una PIME, considerant una ajuda màxima d'1.500.000 pessetes.  
Es tindran en compte les ajudes rebudes a través d'altres programes, i no es podrà superar, una vegada acumulades a la concedida per aquest programa, el límit màxim establit per a cada cas.  
COSTOS ELEGIBLES  
De totes les despeses i inversions previstes per l'empresa en les accions susceptibles de suport es consideraran elegibles les següents:  
- Inversions en instal·lacions i obra civil directament lligada amb la protecció del medi ambient.  
- Inversions en maquinària i equips.  
- Inversions no productives congruents o associades al projecte.  
- Despeses de contractació de serveis externs (únicament per al cas de contractació de serveis d'assessorament).  
No es considerarü com a cost elegible l'adquisició d'equips de transport, les despeses d'enginyeria del projecte i els costos de recursos humans interns.  
CRITERIS DE VALORACIÓ  
A. Qualitat del projecte dïacord amb els seg÷ents criteris:  
- Abast i grau de definició del projecte des del punt de vista tècnic.  
- Caràcter innovador del projecte.  
- Grau d'adequació pel que fa a qualitat ambiental d'acord amb la normativa vigent.  
- Tipologia de residus tractats i grau de control d'emissions.  
- Actuacions de minimització, recuperació i reutilització de residus industrials.  
- Capacitat de difusió o rèplica de l'acció realitzada.  
B. Viabilitat economicofinancera.  
C. Característiques de l'empresa proposadora i de la consultora. Es valoraran especialment les iniciatives de cooperació empresarial.  
D. Adequació a les línies de política industrial de la Generalitat Valenciana.  
TERMINI DE SOL·LICITUD  
Podran presentar-se sol·licituds per a aquest programa fins al 14 de febrer de 1997.  
ALTRES  
- Els beneficiaris estaran obligats a facilitar les comprovacions encaminades a garantir la correcta realització del projecte o l'actuació subvencionada.  
- Només es donarà suport a les inversions en plantes de nova creació si les seues instal·lacions permeten la valoració de residus. En acabar el projecte el beneficiari estarà obligat a presentar les llicències i les autoritzacions necessàries per al desenvolupament de la nova activitat.  
- En el cas de contractació de serveis d'assessorament (auditoria i diagnòstic mediambiental) haurà de presentar-se un avantprojecte d'inversions a realitzar.  
- En el cas de projectes de depuració d'aigües residuals, haurà de presentar-se l'autorització d'abocament.  
- En el cas de projectes de tractament i/o emmagatzematge de residus tòxics i perillosos, haurà de presentar-se l'autorització per a actuar com a gestor de residus.  
De forma general, les instal·lacions subvencionades per aquest programa hauran de disposar de les autoritzacions, els permisos i les llicències pertinents, com també complir la normativa i legislació vigent en matèria de medi ambient.  
Programa de Desenvolupament Tecnològic Mediambiental  
OBJECTIU GENERAL  
Donar suport a les actuacions adreçades a la realització de projectes d'innovació i desenvolupament de processos per a la generació de tecnologies netes o de correcció mediambiental per a l'aplicació en la indòstria, com també el desenvolupament de tecnologies en el camp de béns d'equip de mesura i control mediambiental.  
ACTUACIONS SUSCEPTIBLES DE SUPORT  
Activitats adreçades a la generació de tecnologies de caràcter precompetitiu adaptades a les necessitats de la indòstria, com també projectes de desenvolupament d'innovacions tecnològiques de caràcter mediambiental referides al producte o procés en les empreses de la Comunitat Valenciana. Com a referència d'accions concretes, sense excloure'n d'altres, es poden esmentar:  
1. Projectes de I+D precompetitiva  
Projectes de I+D precompetitiva en qualsevol àrea de la ciència que comporten l'adquisició de coneixements tècnics, la realització d'anàlisis teòriques i d'estudis o experiments de laboratori que requerisquen encara esforços i inversions addicionals per a l'aprofitament dels resultats en l'àmbit industrial en forma de nous productes o processos industrials més nets, o equips de control i mesura de la contaminació.  
2. Projectes de I+D competitiva  
- Desenvolupament de prototips de béns d'equip: màquines de procés, instrumentació, d'anàlisi, control i mesura i instal·lacions de depuració dels efluvis industrials.  
- Investigació i desenvolupament de tecnologies netes que reduïsquen l'impacte mediambiental de productes, processos o residus industrials.  
- Disseny de plantes pilot d'investigació preindustrial on s'assage i experimente un nou producte, una tècnica de fabricació o un sistema de tractament de residus que reduïsca l'impacte ambiental en les empreses.  
BENEFICIARIS  
1. Projectes de I+D precompetitiva  
- Entitats sense fi de lucre amb activitat en el camp de I+D, en particular; universitats, associacions d'investigació i altres centres d'investigació tant públics com privats que contracten per a la realització del projecte amb una o més empreses radicades a la Comunitat Valenciana.  
- Empreses radicades a la Comunitat Valenciana amb capacitat de prestar serveis de I+D a altres empreses.  
- Empreses industrials radicades a la Comunitat Valenciana que disposen de capacitat per al desenvolupament de projectes de I+D d'alt grau d'innovació (l'activitat d'aquestes haurà de figurar en la relació de sectors incentivables establida en l'annex III).  
2. Projectes de I+D competitiva  
Empreses industrials radicades a la Comunitat Valenciana dedicades a alguna de les activitats que figuren en la relació de sectors incentivables establida en l'annex III.  
AJUDES  
1. Projectes de I+D precompetitiva  
Fins al 60% del cost elegible dels projectes i podrà arribar al 70% en el cas de petites i mitjanes empreses. L'ajuda màxima serà de 81.160.664 de pessetes per projecte i any. S'estableix un límit de 89.625.287 de pessetes per als projectes que obtinguen ajudes en dues convocatòries successives i de 53.559.584 de pessetes per als que obtinguen ajudes en tres convocatòries successives. Si el beneficiari és una entitat sense fi de lucre, l'ajuda màxima en aquests casos podrà cobrir la totalitat dels costos elegibles que no siguen aportats per les empreses participants, amb un límit de 99.929.245 de pessetes per projecte.  
2. Projectes de I+D competitiva  
Fins al 35% del cost elegible dels projectes i podrà arribar al 45% en el cas de petites i mitjanes empreses. L'ajuda màxima serà de 69.633.435 de pessetes per projecte i any. S'estableix un límit de 84.258.3006 de pessetes per als projectes que obtinguen ajudes en dues convocatòries successives i de 66.790.196 de pessetes per als que obtinguen ajudes en tres convocatòries successives.  
COSTOS ELEGIBLES  
De totes les despeses i inversions previstes per l'empresa en les accions susceptibles de suport es consideraran costos elegibles:  
- Despeses de contractació de serveis externs de caràcter tecnològic.  
- Costos de recursos humans (costos laborals, formació, etc.).  
- Inversions no productives congruents o associades al projecte (materials i equips de laboratori).  
- Equips de desenvolupament de I+D.  
- Altres despeses associades al projecte.  
CRITERIS DE VALORACIÓ  
A. Qualitat del projecte segons el nivell tecnològic i els recursos tecnològics aportats. Es consideraran també:  
- Influència de la tecnologia generada sobre altres empreses.  
- Expectatives de generació de nous negocis.  
B. Viabilitat economicofinancera amb l'anàlisi de la incidència en els costos de les inversions realitzades i la capacitat del beneficiari per a sostenir-los.  
C. Característiques de l'empresa i, en especial, col·laboració d'altres empreses o organismes en el projecte. Es consideraran favorablement els projectes d'empreses que accedisquen per primera vegada a ajudes mediambientals.  
D. Adequació a les línies de la política industrial de la Generalitat Valenciana donant prioritat a:  
- Projectes subvencionats per altres organismes mediambientals, en particular els de l'administració central i la Unió Europea.   
- Generació d'ocupació pel projecte.  
TERMINI DE SOL·LICITUD  
Podran presentar-se sol·licituds per a aquest programa fins al 14 de febrer de 1997.  
ALTRES  
Projectes de I+D precompetitiva  
Les entitats sense fi de lucre participants aportaran la documentació que evidencie l'existència d'acords:  
- de caràcter econòmic, quant a l'aportació de recursos per les empreses,   
- de caràcter tecnològic, quant als objectius i transferència dels resultats de la investigació,   
- de qualsevol altre tipus relatius al desenvolupament del projecte i la utilització de la tecnologia.  
La contribució econòmica de les empreses participants en els projectes presentats per entitats sense fi de lucre serà fonamentalment monetària. S'acceptaran contribucions en espècie (mà d'obra, materials i utilització d'equips). Les contribucions en espècie superiors a la meitat de l'aportació monetària no es consideraran a l'efecte de calcular el percentatge de participació empresarial. Aquestes empreses participants hauran d'estar radicades a la Comunitat Valenciana.  
L'entitat sense fi de lucre proposadora es compromet mitjançant una declaració de disponibilitat a signar un acord amb l'òrgan gestor del pla per difondre la tecnologia desenvolupada entre les empreses de la Comunitat Valenciana passat el temps d'exclusivitat en què sols es transmetrà a les empreses participants.  
La propietat industrial dels resultats patentables correspon al sol·licitant, excepte en el cas de projectes presentats per centres d'investigació radicats fora de la Comunitat Valenciana que seran propietat de l'IMPIVA.  
Si el sol·licitant és una empresa, haurà de justificar la capacitat per a realitzar un projecte de I+D de caràcter precompetitiu. Per a això, l'empresa haurà de complir almenys dues de les condicions A, B o C que s'indiquen a continuació:  
A. Dimensió  
L'empresa haurà de superar almenys un dels ratio relatius al nombre de treballadors, facturació o cash flow generat en l'últim any, el mínim del qual s'estableix en:  
· Nombre de treballadors: 25  
· Facturació: 500 MPTA  
· Cash Flow: 20 MPTA  
B. Infraestructura de I+D  
L'empresa haurà de justificar haver gastat entre personal i adquisició d'equips, ambdós específicament dedicats a tasques de I+D, una quantitat significativa i disposar de personal especialitzat adequat.  
C. Experiència prèvia en I+D  
L'empresa haurà de complir alguna de les següents condicions:  
- Haver obtingut en els últims dos anys tres patents espanyoles o una patent europea o una patent internacional de les inscrites en el conveni PCT (Patent Cooperation Treaty).  
- Haver realitzat en els últims tres anys algun projecte que haja obtingut aprovació i ajuda a través del Pla Nacional d'Investigació Científica i Desenvolupament Tecnològic (projectes concertats gestionats pel Centre per al Desenvolupament Tecnològic Industrial) o haver obtingut més de 221.195.991 de pessetes en els tres últims anys, en forma de finançament del CDTI a projectes de desenvolupament o concertats.  
- Haver participat en els últims tres anys en algun projecte de I+D dels finançats en els Programes Marc de la Comunitat Europea o en algun projecte que haja sigut aprovat d'acord amb la normativa d'Eureka.  
- Haver obtingut en els últims tres anys subvencions a projectes de I+D procedents de l'IMPIVA, el Ministeri d'Indústria, a través del PATI o del PITMA pel que fa a desenvolupament tecnològic per a medi ambient, per un import mínim de 68.709.501 de pessetes.  
Programa de Promoció Industrial Mediambiental  
OBJECTIU GENERAL  
Donar suport a les iniciatives de promoció i divulgació vinculades a la indústria i tecnologia del medi ambient per a contribuir a millorar el nivell de qualificació mediambiental del personal de les indústries.  
ACTUACIONS SUSCEPTIBLES DE SUPORT  
- Accions de sensibilització mediambiental en l'àmbit industrial, com ara jornades, seminaris o conferències adreçades a tècnics i professionals, amb una durada màxima de 20 hores.  
- Accions de promoció i divulgació vinculades a la indústria i tecnologies del medi ambient, com ara l'edició de guies, butlletins, manuals o similars.  
BENEFICIARIS  
Institucions i entitats sense fi de lucre radicades a la Comunitat Valenciana.  
AJUDES  
Fins al 80% del cost elegible del projecte. Es tindran en compte les ajudes rebudes a través d'altres programes i no es podrà superar, una vegada acumulades a la concedida per aquest programa, el límit màxim establit.  
COSTOS ELEGIBLES  
- Despeses de contractació de serveis externs.  
- Costos de recursos humans externs.  
- Altres despeses externes associades al projecte.  
CRITERIS DE VALORACIÓ  
A. Qualitat del projecte, tenint en compte:  
- Contingut aportat per l'acció.  
- Abast de l'acció: nombre de persones i sectors beneficiats.  
B. Viabilitat economicofinancera amb l'anàlisi del grau d'autofinançament del projecte.  
C. Característiques de l'entitat proposadora, quant a l'adequació del pressupost i els mitjans que cal utilitzar.  
D. Adequació a les línies de política industrial de la Generalitat Valenciana.  
TERMINI DE SOL·LICITUD  
Podran presentar-se sol·licituds per a aquest programa fins al 14 de febrer de 1997.  
ALTRES  
Els ingressos obtinguts a través del desenvolupament de l'acció més la quantitat subvencionada per aquest programa o uns altres als quals puga acollir-se, no superaran en cap cas el cost total de l'acció subvencionada. Per al pagament de la subvenció es presentarà una valoració dels resultats obtinguts i els justificants d'ingressos assignats al projecte.  
Pla de Formació i Desenvolupament  
Programa d'ajudes per a la Formació i el Desenvolupament Empresarial  
Objectius generals  
Aquest programa síemmarca en els objectius de la iniciativa ADAPT de la Comunitat Europea i, particularment, en l'aplicació a les circumstàncies específiques de la Comunitat Valenciana mitjançant els projectes que L'IMPIVA puga mantenir a l'empara de l'esmentada iniciativa. Aquests objectius es concreten de la següent manera:  
- Contribuir a la qualificació del personal de les petites i mitjanes indústries de la Comunitat Valenciana com a instrument per a l'increment de la competitivitat a través d'accions formatives innovadores preparades a mida de les necessitats específiques de cada empresa, sector o zona, especialment si estan immersos en processos de mutació industrial.  
- Potenciar el desenvolupament, la producció, l'avaluació, l'adaptació i l'ús de materials didàctics innovadors i sistemes multimèdia per a la formació industrial, com també d'eines per a la creació de materials formatius.  
- Facilitar l'accés a la formació a la indústria de la Comunitat Valenciana a través de la millora i coordinació dels recursos necessaris per a dissenyar i executar projectes formatius.  
- Propiciar un clima social positiu en la petita i mitjana empresa valenciana que afavorisca l'aprenentatge continu de l'empresari i els treballadors a través d'iniciatives de comunicació, difusió i participació de les PIME en una estructura d'oportunitats de formació, especialment en els aspectes referits a definició de necessitats i valoració de les actuacions i els resultats aplicables.  
ACTUACIONS SUSCEPTIBLES DE SUPORT  
1. Ajudes per a cursos a mida: activitats formatives adaptades a mida de les empreses sol·licitants, realitzades per centres de formació industrial de caràcter no lucratiu i desenvolupades a partir de mòduls prèviament establits. Tant les entitats com els mòduls formatius hauran de ser prèviament registrats i homologats per l'IMPIVA.  
2. Ajudes per a la realització de projectes formatius de caràcter innovador: suport a experiÓncies de formació-assessorament industrial adreçades en íltim terme a petites i mitjanes indístries, que aporten components metodològics innovadors, centrades preferentment en tècniques de gestió, introducció d'elements de qualitat, estratègies d'internacionalització, cooperació empresarial i tecnologies industrials.  
3. Suport a la producció d'eines, materials i sistemes multimèdia de formació: desenvolupament, producció, adaptació i millora de materials de formació per a la indústria amb caràcter innovador, preferentment autoinstructius, com també sistemes multimèdia de formació flexible, oberta o a distància, preferentment basats en la telemàtica.  
4. Ajudes per a l'establiment i desenvolupament de centres de recursos per a la formació: ajudes per a recursos materials i humans utilitzats en la gestió de les activitats i centres de recursos de formació.  
BENEFICIARIS  
- Actuació 1: empreses industrials amb seu social o establiment de producció industrial a la Comunitat Valenciana.  
- Actuacions 2 i 4: centres de formació industrial sense fi de lucre vinculats a un sector o zona determinats, amb experiència en la formació industrial i capacitat docent per a portar a terme activitats formatives. Excepcionalment, es podran considerar projectes presentats per un altre tipus d'empreses o entitats sempre que es considere que la coincidència amb les línies de la política industrial de la Generalitat Valenciana i la repercussió social són especialment rellevants.   
- Actuació 3: empreses industrials i de serveis amb producció radicada a la Comunitat Valenciana, universitats i institucions sense fi de lucre que acrediten capacitat per a la producció i difusió d'eines, materials i sistemes multimèdia de formació.  
AJUDES  
- Actuació 1: fins al 50% dels costos elegibles amb un màxim de subvenció de 13.000 pessetes per hora de formació.  
- Actuació 2: fins al 80% dels costos elegibles del projecte. En el cas que les entitats adjudicatàries no siguen entitats sense fi de lucre, es podrà arribar sols fins al 50% dels costos elegibles del projecte.  
- Actuació 3: amb caràcter general, fins al 30% dels costos elegibles del projecte. En el cas que les entitats adjudicatàries siguen petites i mitjanes empreses, es podrà arribar fins al 40%. En el cas que siguen entitats sense fi de lucre, es podrà arribar fins al 80% dels costos elegibles del projecte. L'IMPIVA limitarà per a cada cas els màxims en percentatge d'inversió admissible.  
- Actuació 4: fins al 90% dels costos elegibles. En el cas de les inversions i el personal, l'IMPIVA limitarà els màxims en percentatge d'inversió admissible, en nombre de persones i en la quantia de les ajudes per persona.  
COSTOS ELEGIBLES  
- Actuació 1: despeses de contractació de serveis externs (import facturat pel curs a mida). No es consideren ajudes per a altres despeses associades al projecte ni costos de recursos humans.  
- Actuació 2: per a justificar l'ajuda: exclusivament costos de recursos humans propis (docents tutors, desenvolupadors i gestors del projecte), i despeses directament imputables a l'activitat formativa (personal extern o despeses de producció, difusió, etc. efectuades amb motiu del projecte).  
Com a aportació pròpia per a completar el total dels costos elegibles del projecte, però no computable a l'efecte de justificar l'ajuda rebuda, es podran considerar, a més dels costos anteriors, costos indirectes o d'estructura que puguen vincular-se al desenvolupament del projecte.   
- Actuació 3: costos de recursos humans propis, i despeses de producció i difusió associats al projecte. Excepcionalment, es podrà donar suport a inversions en equips i materials necessaris per al desenvolupament del projecte.  
- Actuació 4: costos de personal de gestió de la formació i dels centres de recursos de formació. Igualment es podrà donar suport a despeses associades al disseny o diagnòstic de necessitats de formació en una zona o sector i inversions en equips i materials de formació.  
CRITERIS DE VALORACIÓ  
Actuació 1. Ajudes per a cursos a mida  
A. Característiques de l'acció o projecte:  
- Actuació formativa emmarcada en una planificació general de formació o de desenvolupament estratègic de l'empresa.  
- Percentatge significatiu en l'empresa de personal que realitza el curs (respecte al total de la plantilla o al d'una secció o departament).  
- Previsió d'avaluació de les repercussions del curs en l'empresa.  
- Curs com a part d'una seqüència de diversos cursos a mida.  
B. Viabilitat economicofinancera del projecte:  
- Finançament amb recursos propis sense dependència d'altres ajudes.  
C. Característiques de l'empresa i de l'entitat contractada pare a realitzar el curs:  
- Plantilla de l'empresa sol·licitant inferior a 250 treballadors.  
- Empreses amb seu social i establiment de producció a la Comunitat Valenciana.  
- Primeres sol·licituds davant múltiples sol·licituds de una mateixa empresa, en aquest exercici o en els dos anteriors.  
- Primeres sol·licituds davant múltiples sol·licituds de cursos impartits per un mateix centre.  
D. Adequació a les línies de la política industrial de la Generalitat Valenciana i, en concret, vinculació amb els objectius de la iniciativa comunitària ADAPT i amb els dels projectes que l'IMPIVA mantinga en aquesta iniciativa.  
Actuació 2. Ajudes per a la realització d'accions formatives de caràcter innovador  
A. Característiques de l'acció o projecte:  
- Correcta definició del projecte amb plantejament d'objectius com a resposta a necessitats de l'usuari prèviament contrastades en els àmbits temàtics definits en l'actuació..  
- Grau de creativitat, interactivitat i innovació de las propostes metodològiques.  
- Adequació de les metodologies i eines utilitzades als objectius finals de l'aprenentatge.  
- Nombre de petites i mitjanes empreses participants en les accions o projectes plantejats.  
- Existència de mecanismes de control i avaluació de les repercussions de l'aprenentatge.  
- Existència de cooperació entre institucions, agents socials i econòmics i entitats de formació, especialment si aquesta cooperació té caràcter transnacional.  
B. Viabilitat economicofinancera del projecte:  
- Grau de participació de les entitats beneficiàries de les ajudes en el finançament del projecte.  
- Grau de participació de les petites i mitjanes empreses participants en les acciones formatives en el finançament del projecte.  
C. Característiques de l'entitat que presenta el projecte:  
- Capacitat física i humana acreditada per a portar a terme pel seu compte les accions previstes en el projecte.  
- Experiència o capacitat per a l'elaboració i utilització de materials formatius i el disseny i prestació de serveis de formació flexible, oberta o a distància  
- Caràcter sectorial o de zona vinculat a situacions de mutació industrial.  
- Grau i qualitat d'execució de pressupostos assignats anteriorment a la mateixa entitat  
D. Adequació a les línies de la política industrial de la Generalitat Valenciana i, en concret , vinculació amb els objectius de la iniciativa comunitària ADAPT i amb els dels projectes que l'IMPIVA mantinga en aquesta iniciativa  
Actuació 3. Suport a la producció d'eines, materials i sistemes multimèdia de formació:  
A. Característiques de l'acció o projecte:  
- Correcta definició del projecte amb plantejament d'objectius com a resposta a necessitats de l'usuari prèviament contrastades.  
- Existència de mecanismes de control i avaluació de l'aprenentatge  
- Grau de creativitat, interactivitat i amigabilitat de les relacions home-màquina.  
- Adequació de la tecnologia utilitzada als objectius finals de l'aprenentatge.  
- Grau d'innovació tecnològica del projecte i incorporació de tecnologies multimèdia.  
- Desenvolupament d'un pla d'acció, validació, explotació i d'un calendari de realització del projecte.  
B. Viabilitat economicofinancera del projecte:  
- Relació cost-eficàcia prevista.  
- Expectatives de rendibilitat (costos, beneficis) a cinc anys vista.  
- Capacitat de l'empresa per a finançar la part no subvencionada del projecte  
C. Característiques de l'entitat que presenta el projecte:  
- Capacitat física i humana acreditada per a portar a terme les actuacions previstes en el projecte.  
- Experiència o capacitat per a l'elaboració de materials formatius i el disseny i la prestació de serveis de formació flexible, obert a o a distància.  
- Grau i qualitat d'execució de pressupostos assignats anteriorment a la mateixa entitat  
D. Adequació a les línies de la política industrial de la Generalitat Valenciana i, en concret, vinculació amb els objectius de la iniciativa comunitària ADAPT i amb els dels projectes que l'IMPIVA mantinga en aquesta iniciativa.  
Actuació 4: ajudes per a l'establiment i desenvolupament de centres de recursos per a la formació.  
A. Característiques de l'acció o projecte:  
- Distribució territorial i sectorial de les ajudes.  
- Vinculació de la sol·licitud amb la realització d'activitats de formació en el marc del Programa d'Activitats de Formació per a la Indústria de l'IMPIVA.  
- Coherència de la proposta amb el volum de les activitats de formació que es realitzen.  
B. Viabilitat economicofinancera del projecte.  
C. Característiques de l'entitat que presenta el projecte:  
- Acreditació de experiència o capacitat de realització d'activitats docents en l'àmbit de la formació per a la indústria.  
- Acreditació de experiència o capacitat en l'elaboració de materials de formació.  
- Grau i qualitat d'execució de pressupostos assignats anteriorment.  
D. Adequació a les línies de la política industrial de la Generalitat Valenciana i, en concret, vinculació amb els objectius de la iniciativa comunitària ADAPT i amb els dels projectes que l'IMPIVA mantinga en aquesta iniciativa.  
TERMINI DE SOL·LICITUD  
Podran presentar-se sol·licituds per a aquest programa fins al 30 de setembre per a l'actuació 1 (cursos a mida), i fins al 14 de febrer de 1997 per a la resta de les actuacions. Síadmetran a tràmit amb caràcter excepcional les sol·licituds per a l'actuació 1 que s'hagueren presentat amb posterioritat al 18 d'octubre de 1996.  
ALTRES  
Ajudes d'altres organismes:  
- Actuació 1: aquestes ajudes són compatibles amb les que puguen proporcionar altres organismes sempre que es comuniquen a l'IMPIVA i que la suma de totes no supere el 50% dels costos elegibles de l'activitat.  
- Actuació 2: aquestes ajudes són compatibles amb les que puguen proporcionar altres organismes sempre que es comuniquen a l'IMPIVA i que la suma de totes no supere 100% dels costos elegibles. En el cas que les entitats adjudicatàries no siguen entitats sense fi de lucre, es podrà acumular sols fins al 50% dels costos elegibles del projecte.  
- Actuació 3: aquestes ajudes són compatibles amb les que puguen proporcionar altres organismes sempre que es comuniquen a l'IMPIVA i que la suma de totes elles no supere :  
- amb caràcter general, el 30% dels costos elegibles del projecte,  
- en el cas de petites i mitjanes empreses, el 40% dels costos elegibles del projecte,  
- en el cas d'entitats sense fi de lucro, el 100% dels costos elegibles del projecte.   
- Actuació 4: aquestes ajudes són compatibles amb les que puguen proporcionar altres organismes o el mateix IMPIVA sempre que s'hi comuniquen i que la suma de totes elles no supere, amb caràcter general, el 100% dels costos elegibles i, en els casos d'inversions i personal els límits que establisca l'IMPIVA.  
Posat que les ajudes de l'IMPIVA o altres organismes provinguen en part o en la totalitat de fons de la Unió Europea, l'acumulació d'ajudes quedarà supeditada als límits i compatibilitat establits en aquests.  
Subcontractació:  
Les entitats beneficiàries són responsables de l'execució dels projectes que síacullen a les actuacions 2 i 3. Haurà de sol·licitar-se autorització per escrit de L'IMPIVA per a les subcontractacions que excedisquen el 25% dels costos elegibles dels projectes.  
Promoció:  
Les entitats beneficiàries es faran càrrec de la promoció de centres de recursos, accions i productes de formació, atenent la normativa d'imatge que determine L'IMPIVA.  
Registre d'entitats i cursos a mida:  
Les entitats de formació industrial que vulguen registrar-se per a oferir cursos a mida, hauran de trametre una sol·licitud de registre juntament amb els cursos que vulguen registrar, d'acord amb els formularis que facilitarà L'IMPIVA abans del 14 de febrer de 1997.  
Pla de Creació d'Empreses  
Programa de Suport a la Creació de Noves Empreses mitjançant Incentius a la Inversió  
OBJECTIU GENERAL  
Promoure la creació d'empreses innovadores o diversificadores del teixit industrial de la Comunitat Valenciana, mitjançant ajudes per a finançar les primeres inversions.  
BENEFICIARIS  
Petites i mitjanes empreses industrials i de serveis a la indústria, segons relació de sectors incentivables de l'annex III constituïdes i donades d'alta en l'impost d'activitats econòmiques amb data posterior a l'1 d'abril de 1995 i que realitzen les inversions a la Comunitat Valenciana.  
ACTUACIONS SUSCEPTIBLES DE SUPORT  
Inversions encaminades a la posada en marxa d'iniciatives empresarials mitjançant creació de noves empreses.  
AJUDES  
Fins al 10% de les inversions per a la posada en marxa de l'empresa. Podran incloure's els immobles de caràcter industrial sempre que l'import siga com a màxim el 60% del total de la inversió. La subvenció no superarà en cap cas els 74.984.559 de pessetes.  
COSTOS ELEGIBLES  
Tindran caràcter incentivable les inversions en maquinària i equips nous. No seran incentivables els locals, terrenys, ni vehicles de transport. Sols podran acollir-se aquells projectes la inversió incentivable dels quals siga superior a 2.000.000 de pessetes.  
CRITERIS DE VALORACIÓ  
A. Qualitat del projecte quant a la innovació i diversificació.  
B. Viabilitat economicofinancera, especialment referida al tipus de finançament del projecte.  
C. Característiques de l'empresa constituïda.  
D. Adequació a les línies de política industrial de la Generalitat Valenciana, especialment en allò referit a la creació d'ocupació.  
TERMINI DE SOL·LICITUD  
Podran presentar-se sol·licituds per a aquest programa fins al 27 de juny de 1997.  
Programa de Suport a la Creació d'Empreses mitjançant Avals Financers  
OBJECTIU GENERAL  
Fomentar la creació de petites i mitjanes empreses mitjançant la concessió d'avals financers que complementen la solvència dels emprenedors, per a obtenir així el finançament a un cost i termini adequats.  
ACTUACIONS SUSCEPTIBLES DE SUPORT  
Inversió per a la posada en marxa de noves empreses.  
BENEFICIARIS  
Petites i mitjanes empreses dels sectors incentivables que figuren en l'annex III.  
- L'empresa haurà de realitzar l'activitat d'inversió a la Comunitat Valenciana.  
- La data d'alta de l'Impost d'Activitats Econòmiques serà com a màxim d'un any fins a la data de presentació de la sol·licitud en el registre de l'IMPIVA.  
- No es podrà donar suport dues o més vegades a la mateixa empresa o empreses, ni una o més vegades a qualsevol altra empresa pertanyent al mateix grup que la que ja ha rebut suport (1).   
AJUDES  
Aval financer amb les següents característiques:  
- Màxim de 84.668.632 de pessetes amb l'aportació d'un pla de viabilitat inicial (elaborat o bé per la Societat de Garantia Recíproca de la Comunitat Valenciana o bé, per un Centre Europeu d'Empreses Innovadores).  
- Màxim de 48.583.348 de pessetes amb l'aportació d'un pla d'empresa (elaborat per un Centre Europeu d'Empreses Innovadores).  
- Aval mínim d'1.500.000 pessetes. Termini màxim de vuit anys i carència del principal màxima de dos anys.  
- L'aval no podrà superar el 70% del projecte d'inversió en actius fixos més un 15% en capital circulant derivat d'aquesta inversió.  
COSTOS ELEGIBLES  
Adquisició d'actius fixos lligats a la creació d'una nova empresa.  
- El projecte d'inversió tindrà els límits següents en els conceptes que s'indiquen:  
- Fins al 60% de la inversió en immobles.  
- Fins al 40% de la inversió en actius fixos immaterials que responguen a transaccions reals justificades.  
- Fins al 25% en capital circulant inicial.  
- El termini màxim d'execució de la inversió serà d'1 any.  
- El projecte d'inversió en les característiques bàsiques no ha d'haver estat sostingut pel Fons en exercicis anterior, es tracte o no del mateix beneficiari.  
- Aportació mínima d'un 30% del valor total de la inversió en actius fixos.  
- Inversió mínima de 3.000.000 de pessetes (2).  
CRITERIS DE VALORACIÓ  
A. Qualitat del projecte segons el pla de viabilitat o d'empresa presentat.  
- Grau d'innovació i/o diversificació: es valoraran els aspectes innovadors i/o diversificadors del projecte.  
- Capacitat empresarial: es valorarà l'experiència anterior, els coneixements anteriors, la formació en general i l'aptitud de l'empresari per al desenvolupament del negoci.  
- Avantatge competitiu sostenible: valoració dels avantatges de l'empresa que la fan especialment competitiva.  
- Dependència proveïdors/clients: s'analitzaran els efectes de la possible dependència de proveïdors o clients.  
- Satisfacció del consumidor: es valorarà la satisfacció del consumidor o empresa-client.  
- Nivell d'ocupació: es determinarà la creació d'ocupació associada al projecte i se'n valorarà positivament la magnitud.  
B. Viabilitat economicofinancera del projecte:  
- Estructura financera: s'exigirà que la nova empresa estiga suficientment capacitada com també que l'estructura de finançament del projecte siga coherent.  
- Solvència econòmica: es valorarà la solvència tant de l'empresa, dels socis com també dels avalistes, sense que siga un criteri determinant.  
- Viabilitat inicial: l'empresa ha de considerar-se viable econòmicament i financerament d'acord amb el pla d'empresa o viabilitat presentat.  
C. Línies de la política industrial de la Generalitat Valenciana.  
TERMINI DE SOL·LICITUD  
Podran presentar-se sol·licituds per a aquest programa durant tot l'any 1997.  
(1) Llei 24/ 1998, de 28 de juliol, del Mercat de Valors  
Article 4: «Als efectes d'aquesta llei, es consideraran pertanyents a un mateix grup les entitats que constituïsquen una unitat de decisió, perquè qualsevol d'elles controle o puga controlar, directament o indirectament, les decisions de les altres.  
Es considerarà, en tot cas, que hi ha control d'una entitat dominada per una altra de dominant quan hi concórrega alguna de les següents circumstàncies:  
a) Que l'entitat dominant dispose de la majoria dels drets de vot de l'entitat dominada, bé directament o bé mitjançant acords amb altres socis d'aquesta última.  
b) Que l'entitat dominant tinga dret a nomenar o destituir la majoria dels membres dels òrgans de govern de l'entitat dominada, bé directament o bé a través d'acords amb altres socis d'aquesta última.  
c) Que almenys la meitat més un dels consellers de l'entitat dominada siguen consellers o alts directius de l'entitat dominant o d'una altra entitat per ella dominada.  
A l'efecte del que preveuen els apartats anteriors, als drets de vot, nomenament o destitució en aquests esmentats, s'hi afegiran els que tinguen l'entitat dominant, a través de les entitats dominades o a través d'altres persones que actuen per compte de l'entitat dominant, o d'unes altres entitats per ella dominades.»  
(2) Aquests límits màxims s'estableixen amb caràcter general. No obstant això, es consideraran les característiques específiques de determinades empreses o sectors que per la seua naturalesa sobradament justificada superen aquests límits.  
Pla de Cooperació Transnacional i Empresarial   
Programa de Cooperació Transnacional i Acords de Cooperació entre Empreses  
OBJECTIU GENERAL  
La cooperació entre empreses és un dels eixos prioritaris per a afavorir la internacionalització de les PIME, tant en l'àmbit de les empreses de la Unió Europea com pel que fa a la relació amb països industrials no comunitaris i països en desenvolupament.  
El Programa de Cooperació Transnacional té com a objectiu impulsar i donar suport a la consecució, creació i llançament d'acords de cooperació entre empreses i entitats de la Comunitat Valenciana, amb interlocutors de diferents països, en la recerca de sinergies que contribuïsquen a incrementar-ne la competitivitat.  
ACTUACIONS SUSCEPTIBLES DE SUPORT  
Es donarà suport a les activitats requerides per al compliment de les diverses etapes del procés de cooperació i específicament les següents:  
- Desenvolupament i consecució d'acords de cooperació transnacional entre empreses.  
- Organització de trobades transnacionals d'empreses.  
- Organització de trobades transnacionals i entitats no lucratives, especialment aquelles el camp d'actuació de les quals siga el suport a la innovació i la cooperació tecnològica i industrial.  
- Plans estratègics de cooperació transnacional d'institucions i entitats sense fi de lucre que revertisquen positivament en una dimensió internacional de les PIME de la Comunitat Valenciana.  
BENEFICIARIS  
Empreses industrials radicades a la Comunitat Valenciana segons la relació de sectors incentivables de l'annex III.  
Entitats no lucratives radicades a la Comunitat Valenciana.  
AJUDES  
Fins al 50% dels costos elegibles en els projectes corresponents a empreses.  
Fins al 75% dels costos elegibles en els projectes d'entitats no lucratives.  
COSTOS ELEGIBLES  
- Serveis externs específics necessaris per al desenvolupament del projecte.  
- Despeses de desplaçament: transport i estada.  
- Altres despeses directament associades al projecte, estimades d'acord amb les peculiaritats d'aquest.  
No seran subvencionables els següents conceptes:  
- Despeses habituals de funcionament.  
- Maquinària, equips de producció o qualsevol altra inversió, encara que estiga directament relacionada amb el projecte.  
- Terrenys, obra civil i vehicles de transport.  
- Despeses de desenvolupament de l'activitat que resulte de l'acord de cooperació.  
CRITERIS DE VALORACIÓ  
A. Qualitat del projecte en termes de: grau de definició d'objectius, planificació, nombre d'empreses participants i recursos humans i tècnics utilitzats.  
B. Viabilitat economicofinancera del projecte a curt i mitjà termini.  
C. Característiques i experiència de les empreses/entitats proposadores, com també dels serveis externs participants en la proposta.  
D. Potenciar la modernització, diversificació, desenvolupament i transferència de tecnologia dels sectors industrial de la Comunitat Valenciana.  
TERMINI DE SOL·LICITUD  
Podran presentar-se sol·licituds per a aquest programa fins al 16 de juny de 1997.  
Programa d'Assistència a Fires Tecnològiques en l'Estranger  
OBJECTIU GENERAL  
Donar suport a les empreses perquè assistisquen a fires tecnològiques, permetent la posada al dia en tecnologia existent en el mercat, a més de l'adquisició de coneixements per millorar la qualitat i introduir la innovació en els processos de fabricació.  
ACTUACIONS SUSCEPTIBLES DE SUPORT  
Es donarà suport a l'assistència a fires tecnològiques a l'estranger, considerarant preferentment les d'alt contingut tecnològic i també les que versen en particular sobre béns d'equip: maquinària d'elaboració o transformació, automatització industrial i robòtica, equipament industrial i instal·lacions, electrotècnia, tècniques de la informació, òptica, logística, investigació, biotecnologia, energia, medi ambient i sectors anàlegs.  
BENEFICIARIS  
Petites i mitjanes empreses dedicades a alguna de les activitats que figuren en la relació de sectors incentivables de l'annex III que assistisquen a fires tecnològiques en condició de visitants (no es preveu l'exposició).  
Entitats sense fi de lucre que promoguen l'assistència de grups d'empreses a fires tecnològiques.  
AJUDES  
Fins al 50% del cost elegible.  
Els límits màxims de les ajudes seran:  
- Fires a Europa, nord d'Àfrica i països àrabs, màxim de 80.000 pessetes per persona i viatge i màxim 2 persones per empresa.  
- Fires fora d'Europa, màxim de 120.000 pessetes per persona i viatge i màxim 2 persones per empresa.  
COSTOS ELEGIBLES  
Despeses associades al projecte: desplaçament i allotjament.  
CRITERIS DE VALORACIÓ  
Potenciar la modernització, diversificació, desenvolupament i transferència de tecnologia dels sectors industrials de la Comunitat Valenciana.  
TERMINI DE SOL·LICITUD  
Podran presentar-se sol·licituds per a aquest programa fins al 16 de juny de 1997.  
Pla de Diversificació i Estalvi Energètic  
Programa d'Estalvi Energètic  
OBJECTIU GENERAL  
Impulsar aquells projectes que signifiquen l'adopció de mesures correctores, modificació de processos productius o implantació de tecnologies energètiques que impliquen una reducció del consum energètic de l'empresa.  
ACTUACIONS SUSCEPTIBLES DE SUPORT  
- Millores en aïllaments tèrmics.  
- Recuperació de calors residuals.  
- Millora de rendiment en equips existents.  
- Canvi d'equips, instal·lacions i calderes.  
- Implantació de noves tecnologies energètiques.  
- Instal·lacions de cogeneració.  
BENEFICIARIS  
- Empreses, institucions i entitats sense fi de lucre instal·lades a la Comunitat Valenciana.  
AJUDES  
Fins al 30% del cost elegible del projecte si la inversió s'efectua a les províncies de València o Castelló, i fins a un 50% per a la província d'Alacant. Aquests percentatges podran incrementar-se en un 10% si el beneficiari és una PIME.  
L'ajuda màxima per projecte no podrà superar els 8.000.000 de pessetes.  
COSTOS ELEGIBLES  
- Inversions en maquinària i equips complementaris necessaris per a aconseguir l'objectiu d'estalvi energètic.  
- Inversions en instal·lacions corresponents als equips que generen l'estalvi energètic.  
- Altres despeses associades al projecte (muntatge i posada en marxa de les instal·lacions).  
No seran considerats projectes de cogeneració el rendiment global dels quals siga inferior al 50%.  
CRITERIS DE VALORACIÓ  
A. Qualitat del projecte considerada segons:  
- Inversió i estalvi energètic generat.  
- Capacitat de demostració i difusió del projecte.  
B. Viabilitat economicofinancera del projecte.  
C. Característiques de l'empresa proposadora.  
D. Adequació a les línies de política industrial de la Generalitat Valenciana.  
TERMINI DE SOL·LICITUD  
Podran presentar-se sol·licituds per a aquest programa fins al 14 de febrer de 1997.  
Programa de Diversificació Energètica  
OBJECTIU GENERAL  
Impulsar les iniciatives encaminades a l'adopció de mesures que permeten la diversificació energètica en les instal·lacions, amb l'objectiu de reduir la dependència del petroli i els seus derivats.  
ACTUACIONS SUSCEPTIBLES DE SUPORT  
- Utilització energètica de subproductes industrials.  
- Substitució de productes petroliers per carbó nacional.  
- Substitució de productes petroliers per gas natural.  
BENEFICIARIS  
- Empreses, institucions i entitats sense fi de lucre instal·lades a la Comunitat Valenciana.  
AJUDES  
Fins al 30% del cost elegible del projecte si la inversió es realitza a les províncies de València o Castelló i fins a un 50% per a la província d'Alacant. Aquests percentatges podran incrementar-se en un 10% si el beneficiari és una PIME.  
L'ajuda màxima per projecte no podrà superar els 8.000.000 de pessetes.  
COSTOS ELEGIBLES  
- Inversions en instal·lacions i equips necessaris per a l'adaptació de l'empresa al consum del nou tipus de combustible.  
CRITERIS DE VALORACIÓ  
A. Qualitat del projecte considerada segons:  
- Diversificació energètica associada al projecte.  
- Capacitat de demostració i difusió.  
B. Viabilitat economicofinancera del projecte.  
C. Característiques de l'empresa proposadora.  
D. Adequació a les línies de política industrial de la Generalitat Valenciana.  
TERMINI DE SOL·LICITUD  
Podran presentar-se sol·licituds per a aquest programa fins al 14 de febrer de 1997.  
Programa d'Energies Renovables  
OBJECTIU GENERAL  
Impulsar les actuacions encaminades a l'explotació dels recursos energètics locals.  
ACTUACIONS SUSCEPTIBLES DE SUPORT  
1. Energia solar tèrmica: aplicació de plafons solars per a calefacció i aigua calenta sanitària.  
2. Energia solar fotovoltaica i energia eòlica: producció d'electricitat per a cobrir necessitats d'enllumenat, bombejament o reg.  
3. Minihidràulica: minicentrals de potència total inferior a 5 MW, corresponents a noves concessions o rehabilitació.  
4. Biomassa: equips per a l'aprofitament de residus forestals, agrícoles o matèria primera procedent de cultius, i la utilització de biogàs procedent de residus biodegradables.  
5. Geotèrmica: aprofitament del jaciments geotèrmics.  
BENEFICIARIS  
- Empreses, institucions i entitats sense fi de lucre instal·lades a la Comunitat Valenciana.  
- Particulars (únicament per a les actuacions 1 i 2: energia solar tèrmica, fotovoltaica i energia eòlica).  
AJUDES  
Fins al 30% del cost elegible del projecte si la inversió s'efectua a les províncies de València o Castelló i fins a un 50% per a la província d'Alacant. Aquests percentatges podran incrementar-se en un 10% si el beneficiari és una PIME.  
COSTOS ELEGIBLES  
Inversions en maquinària i equips complementaris necessaris per aconseguir l'objectiu d'utilització de les energies renovables.  
A més per a les actuacions 3 i 4 (minihidràulica i biomassa) es consideraran com a costos elegibles:   
- Inversions en instal·lacions i obra civil corresponent als equips necessaris per a la utilització de les energies renovables.  
- Altres despeses associades al projecte: muntatge i posada en marxa de la maquinària.  
CRITERIS DE VALORACIÓ  
Actuació 1. Energia solar tèrmica.  
A. Qualitat del projecte per a la qual cosa es considerarà:  
- Metres quadrats de placa solar.  
B. Adequació a les línies de política industrial de la Generalitat Valenciana.  
Actuació 2. Energia solar fotovoltaica i eòlica.  
A. Qualitat del projecte, per a la qual cosa es considerarà:  
- Watts de potència instal·lada.  
- Instal·lació en primer, segon habitatge, edificació agropecuària o altres instal·lacions.  
B. Adequació a les línies de política industrial de la Generalitat Valenciana.  
Actuacions 3, 4 i 5. Minihidràulica, biomassa i geotèrmica.  
A. Qualitat del projecte en termes de:  
- Inversió i estalvi energètic associats al projecte.  
- Capacitat de demostració i difusió.  
B. Viabilitat economicofinancera que avaluarà la capacitat de l'empresa per a sostenir el projecte.  
C. Característiques de l'empresa proposadora.  
D. Adequació a les línies de política industrial de la Generalitat Valenciana.  
TERMINI DE SOL·LICITUD  
Podran presentar-se sol·licituds per a aquest programa fins al 14 de febrer de 1997, excepte si els sol·licitants són particulars o entitats sense fi de lucre. En aquest cas, la data límit de presentació de sol·licituds serà el 31 de març de 1997.  
ALTRES  
Els beneficiaris d'aquest programa estaran obligats a presentar quan acabe el projecte la següent documentació:  
Actuació 1. Energia solar tèrmica:  
- Certificat de garantia de les plaques per un període mínim de tres anys.  
- Certificat de garantia de la instal·lació per un període mínim de tres anys.  
- Contracte de manteniment per un període mínim de tres anys.  
- Una fotografia de la placa.  
Actuació 2. Energia solar fotovoltaica i eòlica:  
- Certificat de garantia de les plaques i/o aerogenerador per un període mínim de tres anys.  
- Certificat de garantia de la instal·lació per un període mínim de tres anys.  
- Una fotografia de la placa i/o de l'aerogenerador.  
Programa de Promoció de l'Eficiència Energètica  
OBJECTIU GENERAL  
Donar suport a les iniciatives de promoció i divulgació vinculades a la indústria i tecnologies energètiques, com també a les activitats de formació per a contribuir a millorar el nivell de qualificació tècnica en l'àmbit energètic.  
ACTUACIONS SUSCEPTIBLES DE SUPORT  
- Accions de sensibilització energètica, com ara jornades, seminaris o conferències adreçades a tècnics i professionals amb una durada màxima de 20 hores.  
- Accions de promoció i divulgació vinculades a la indústria i tecnologies energètiques com ara l'edició de guies, butlletins, manuals o similars.  
BENEFICIARIS  
Institucions i entitats sense fi de lucre instal·lades a la Comunitat Valenciana.  
AJUDES  
Fins al 80% del cost elegible del projecte. Es tindran en compte les ajudes rebudes a través d'altres programes i no es podrà superar una vegada acumulades a la concedida per aquest projecte, el límit màxim establit.  
COSTOS ELEGIBLES  
- Despeses de contractació de serveis externs.  
- Costos de recursos humans externs.  
- Altres despeses externes associades al projecte.  
CRITERIS DE VALORACIÓ  
A. Qualitat del projecte; es considerarà:  
El contingut aportat per l'acció   
L' abast de l'acció: nombre de persones i sectors beneficiats.  
B. Viabilitat economicofinancera: grau d'autofinançament del projecte.  
C. Característiques de l'entitat proposadora quant a l'adequació del pressupost i el mitjans a utilitzar.  
D. Adequació a les línies de política industrial de la Generalitat Valenciana.  
TERMINI DE SOL·LICITUD  
Podran presentar-se sol·licituds per a aquest programa fins al 14 de febrer de 1997.  
ALTRES  
Aquestes ajudes són compatibles amb aquelles que puguen proporcionar altres organismes. Els ingressos obtinguts a través del desenvolupament de l'acció més la quantitat subvencionada per aquest programa i d'altres als quals puga acollir-se, no superaran en cap cas el cost total del curs. Per al pagament de la subvenció es presentarà una valoració dels resultats obtinguts i els justificants d'ingressos assignats al projecte.  
Programa d'Estalvi d'Energia en Edificis Públics  
OBJECTIU GENERAL  
El programa desenvolupa les actuacions necessàries per a l'anàlisi dels consums energètics del edificis de l'administració pública valenciana, a fi de reduir el cost econòmic i energètic de les instal·lacions.  
Addicionalment, la posada en pràctica d'un programa d'ús racional de l'energia per part de l'administració pública persegueix la finalitat d'analitzar i corregir aquelles instal·lacions que, per l'absència de personal tècnic de manteniment d'aquest, no es troben en condicions òptimes de funcionament; actuació que té a més un efecte difusor en el sector privat.  
ACTUACIONS SUSCEPTIBLES DE SUPORT  
- Optimació del contracte amb la companyia subministradora d'energia elèctrica.  
- Inversió i instal·lació d'equips relacionats amb la millora de l'eficiència energètica.  
BENEFICIARIS  
Institucions i organismes dependents de l'administració pública valenciana, incloent-hi els de la Generalitat Valenciana.  
AJUDES  
Fins al 100% dels costos elegibles.  
COSTOS ELEGIBLES  
- Inversions en instal·lacions i equips relacionats amb l'estalvi energètic: il·luminació, calefacció, refrigeració, aïllaments, etc.  
- Instal·lacions de mesura, seguiment i control de facturació energètica.  
- Despeses d'adequació i alta de les instal·lacions a la reglamentació vigent, corresponents a inversions realitzades.  
- Altres despeses associades al projecte.  
CRITERIS DE VALORACIÓ  
- Estalvi econòmic i/o energètic previst.  
- Consum energètic dels edificis públics.  
- Distribució territorial i funcional dels edificis públics.  
- Període de retorn de la inversió.  
- Garantia de manteniment i explotació.  
ANNEX II.A  
Documentació que s'ha de presentar adjunta a l'imprés de sol·licitud  
I. Documentació administrativa  
Haurà de presentar-se original i còpia per a la seua compulsa en aquest institut, o bé, còpies compulsades de la següent documentació:  
1. Impost d'activitats econòmiques (IAE): alta o últim rebut (excepte els particulars).  
D'acord amb la personalitat del sol·licitant es requerirà a més:  
A. Empreses individuals i professionals:  
2. Fotocòpia del NIF.  
B. Societats civils o comunitats de béns:  
2. Fotocòpia del NIF de tots els socis/comuners.  
3. Targeta d'identificació fiscal.  
4. Escriptura de constitució i modificació, si s'escau.  
5. Autorització de la resta de socis/comuners a qui presenta la sol·licitud per a la realització del projecte.  
C. Societats mercantils:  
2. Fotocòpia de la targeta d'identificació fiscal.  
3. Estatuts vigents registrats.  
4a. Poder actual i inscrit en el registre mercantil de qui presenta la sol·licitud.  
4b. En cas que la societat no estiga inscrita, certificació de sol·licitud d'inscripció davant del Registre Mercantil.  
5. Per als projectes presentats al Programa de Suport a la Creació de Noves Empreses mitjançant Incentius a la Inversió, si l'empresa no està constituïda, s'aportaran les dades bàsiques del promotor i el projecte d'estatuts.  
D. Entitats sense fi de lucre, associacions i altres institucions:  
2. Fotocòpia de la targeta d'identificació fiscal.  
3. Estatuts vigents registrats.  
4. Escriptura de poder del representant legal o acta per la qual es nomena representant de l'entitat.  
E. Particulars:  
- Espanyols:   
1. Fotocòpia del DNI.  
2. Fotocòpia del CIF.  
3. Fotocòpia de l'última declaració de l'impost sobre la renda de les persones físiques completa.  
- Estrangers:  
· Si resideix menys de 180 dies l'any:  
1. Declaració jurada de no residir a Espanya menys de 180 dies l'any, que l'habitatge és de la seua propietat i que no percep rendes a Espanya.  
2. Fotocòpia del passaport.  
3. Fotocòpia del NIE.  
· Si resideix més de 180 dies l'any:  
1. Fotocòpia del passaport.  
2. Fotocòpia del NIE.  
3. Fotocòpia de l'última declaració de l'impost sobre la renda de les persones físiques completa.  
(Nota: per al Programa d'Energies Renovables si la instal·lació és fotovoltaica i en primer habitatge s'aportarà a més la cèl·lula d'empadronament notificada per l'ajuntament)  
Amb caràcter general, no caldrà aportar la documentació administrativa indicada en aquest annex que ja estiga en poder de l'IMPIVA per haver-se presentat en l'anterior convocatòria o en aquesta per a un altre programa -es farà constar aquest punt en la sol·licitud-, per la qual cosa el sol·licitant haurà d'aportar un certificat on s'indicarà que la personalitat jurídica o el representant legal de l'empresa no han experimentat variacions.  
L'IMPIVA podrà reclamar al sol·licitant la presentació d'aquells documents o aquelles dades complementàries que estime necessaris per a la resolució de l'expedient.   
II. Documentació tècnica  
1. INAE (imprés normalitzat d'ajudes a empreses). Aquells beneficiaris que no siguen empreses únicament hauran de completar els apartats que els afecten.  
2. Memòria tècnica del projecte d'acord amb el programa per al qual se sol·liciten ajudes.  
L'IMPIVA proporcionarà models o impresos d'aquesta documentació.  
ANNEX II.B  
Documentació que s'ha de presentar una vegada comunicada la concessió d'ajuda  
1. Sol·licitud de pagament segons model.  
2. Informe final del projecte o, si s'escau, informe d'avanç del projecte i resultats obtinguts.  
3. Relació de despeses i inversions segons model.  
4. Liquidació segons model.  
5. Justificació. El beneficiari haurà de justificar la realització del projecte mitjançant la presentació de factures, nòmines o justificants de pagaments de salaris. Perquè la sol·licitud de pagament puga ser atesa, el beneficiari haurà d'haver fet efectiu almenys el pagament d'una quantitat superior al 20% del cost elegible del projecte, o el doble de la subvenció concedida si aquesta fóra superior. El que disposa aquest apartat no s'aplicarà a les entitats sense fi de lucre, per a les quals l'IMPIVA fixarà un règim especial.  
La justificació del pagament haurà de fer-se mitjançant algun d'aquests mitjans (s'aportaran originals i còpies per a la seua compulsa en l'IMPIVA):  
a) Si es paga al comptat, es presentarà factura definitiva i rebut del pagament d'aquesta. Si el rebut i la factura definitiva s'emeten en el mateix document, apareixerà l'«he rebut» amb signatura llegidora o s'indicarà la persona que signa, i segell del proveïdor. Es considerarà com a data d'aplicació la de la factura definitiva.  
b) Si es paga mitjançant contracte d'arrendament financer (en aquest cas haurà de ser amb opció de compra), aquest contracte haurà d'estar intervingut per fedatari públic. El beneficiari haurà de presentar el contracte d'arrendament financer o la seua còpia certificada per l'entitat financera, i còpia legitimada de les factures que estan en el seu poder, corresponents als productes adquirits, perquè puga verificar-se que el finançament correspon precisament a aquests productes. Es considerarà data de l'aplicació la de la signatura del contracte d'arrendament financer.  
c) Si es realitza una importació i es garanteix mitjançant carta de crèdit irrevocable, es presentarà còpia de la carta de crèdit i factura definitiva. Es considerarà com a data de l'aplicació la de la factura definitiva.  
d) Efectes o pagaments ajornats:  
1. Si es paga mitjançant efectes ajornats (lletres o rebuts), es presentarà factura definitiva i efectes vençuts i pagats.  
2. Si els ajornaments s'han documentat en lletres de canvi avalades per banc o acceptades, la factura adjuntada a una carta del proveïdor on s'indique que disposa d'efectes (assenyalant el seu import) per fer efectiu el pagament d'aquesta factura i que els efectes estan acceptats o avalats pel banc.  
e) En aquells casos en què hi haja un contracte privat i els pagaments es realitzen ajornadament, es presentaran: el contracte, on constaran els terminis estipulats i la seua forma de pagament; la factura definitiva (total o parcial) i els rebuts dels pagaments ja efectuats. En aquest cas es considerarà data de l'aplicació la de la factura.  
f) Qualsevol altre cas serà analitzat singularment, tenint en compte que no es considerarà acreditat el pagament pel fet de presentar extracte de compte bancari, justificant de transferència, etc., tret que acrediten suficientment el destinatari del pagament (que haurà de coincidir amb la persona que emeté la factura).  
g) Les despeses de personal es justificaran mitjançant presentació dels documents que acrediten el seu pagament. Per a les entitats públiques serà suficient la certificació de la persona amb facultats per a acreditar-ho.  
h) En els supòsits així exigits, per a acreditar la contractació de titulats es presentarà el títol oficial, el contracte i els documents TC2 del mes anterior i posterior a la contractació.  
i) En el cas de pagaments en moneda estrangera s'exigeix document bancari o duaner que acredite el contravalor en pessetes en la data de l'operació.  
6. Codi compte client (CCC): fotocòpia d'un extracte o document bancari on aparega aquest codi i el titular coincidisca amb el beneficiari de la subvenció.  
7. Obligacions tributàries i amb la Seguretat Social: de conformitat amb l'Ordre de 30 de maig de 1996 de la Conselleria d'Economia i Hisenda (DOGV núm. 775, de 21 de juny de 1996), haurà de presentar-se un certificat expedit per l'Agència Tributària d'haver complit amb les obligacions tributàries i certificat expedit per la Tresoreria de la Seguretat Social d'haver complit amb les obligacions amb aquest organisme, referits ambdós als 12 mesos anteriors a la data de la resolució del president de l'IMPIVA per la qual es concedeix l'ajuda.  
Del esmentats documents caldrà presentar original i còpia perquè els compulse l'IMPIVA, o bé còpies compulsades.  
Les entitats sense fi de lucre i en general aquells beneficiaris que no estiguen obligats a presentar determinades declaracions, presentaran certificat de no subjecció o exempció, si s'escau, pels conceptes indicats més amunt, juntament amb el model 036 o 037 (alta en cens).  
En cas de societats civils, comunitats de béns o agrupacions d'interés econòmic, s'exigirà un certificat de cadascun dels membres integrants de la societat o agrupació.  
8. Actualització de la documentació presentada en les fases anteriors que es requerisca.  
ANNEX III  
Relació de sectors -segons la classificació de l'impost d'activitats econòmiques- que poden acollir-se als programes d'aquesta convocatòria  
Amb caràcter general per a tots els programes:  
Secció 1: activitats empresarials  
Divisió 1: energia i aigua. Completa.  
Divisió 2: extracció i transformació de minerals no energètics i productes derivats. Indústria química. Completa.  
Divisió 3: indústries transformadores dels metalls, mecànica de precisió. Completa.  
Divisió 4: altres indústries manufactureres. Completa.  
Divisió 5: construcció. Completa.  
Divisió 6: comerços, restaurants i hostalatge; reparacions.  
Epígraf 612.2 Exclusivament tècniques de multiplicació, propagació i reproducció d'espècies vegetals.  
Epígraf 692. Reparació de maquinària industrial  
Epígraf 677.9 Altres serveis d'alimentació propis de la restauració.  
Divisió 7: transport i comunicacions.  
Grup 722. Transport de mercaderies per carretera  
Grup 754. Dipòsits i magatzems generals  
Grup 756. Activitats auxiliars i complementàries del transport  
Grup 769. Altres serveis de telecomunicació  
Divisió 8: institucions financeres, assegurances, serveis prestats a les empreses i lloguers.  
Grup 841. Serveis jurídics  
Grup 842. Serveis financers i comptables  
Grup 843. Serveis tècnic (enginyeria, arquitectura, etc.)  
Grup 844. Publicitat, relacions públiques i similars  
Grup 845. Explotació electrònica a compte de tercers  
Grup 846 .Empreses d'estudis de mercat  
Divisió 9: altres serveis.  
Grup 921. Serveis de sanejament de vies públiques  
Grup 922. Serveis de neteja  
Grup 932. Ensenyament no reglat de formació i perfeccionament professional i educació superior  
Grup 936. Investigació científica i tècnica  
Grup 961. Producció i serveis relacionats amb la cinematografia, fins i tot vídeo  
Grup 971. Bugaderies, tintoreries i serveis similars: epígrafs 971.1 i 971.2  
Grup 999. Altres serveis n. c. a. p.: exclusivament per a activitats relacionades amb la topografia i la cartografia digital.  
Per als programes del Pla Industrial de Millora del Medi Ambient s'inclouen a més:  
Grup 621. Comerç a l'engròs de ferralla i metalls de desfets  
Grup 622. Comerç a l'engròs d'altres productes de recuperació  
Per als programes del Pla de Diversificació i Estalvi Energètic seran considerats tots els epígrafs de la classificació de l'impost sobre activitats econòmiques (IAE), excepte la divisió 6 (comerços, restaurants i hostalatge; reparacions) en la qual únicament es consideraran els següents epígrafs:  
Epígraf 644.1 Comerç al detall de pa, pastisseria, confiteria i similars i llet i productes lactis.  
Epígraf 644.2 Botigues de pa, pans especials i bolleria.  
Epígraf 644.3 Comerç al detall de productes de pastisseria, bolleria i confiteria.  
Epígraf 661.1 Comerç en grans magatzems.  
Epígraf 661.2 Comerç en hipermercats.  
Epígraf 661.3 Comerç en magatzems populars.  
Epígraf 662.1 Comerç al detall de tota classe d'articles en economats i cooperatives de consum.  
Epígraf 68. Servei d'hostalatge  
Per al Programa d'Energies Renovables es consideraran tots els epígrafs de la classificació de l'impost d'activitats econòmiques sense cap excepció; els particulars no caldrà que desenvolupen activitat econòmica.